open-index/open-wikipedia-markdown huggingface dataset:
五臺山 (韓國)

**五臺山**（；）係南韓江原特別自治道入面嘅一座佛教名山，喺江陵市嘅平昌郡同洪川郡交界嗰度。

## 敘述
呢座山喺太白山脈同埋叉勇山脈之間嘅位。其中最高峰喺五臺山國家公園嗰度，有1563米咁高，而且一個尖頂係向西延長。其中，呢五座山入面嘅昆盧峰（）就喺白頭大幹嘅雪嶽山南邊。而呢啲白色嘅山頂就好似幫朝鮮半島整咗條脊柱噉。

## 史
喺1606年嘅李朝實錄同儀軌統治緊大朝鮮國嘅朝鮮王朝嗰陣，佢哋率先喺五臺山上面嗰度搞朝鮮王朝嘅控制。不過其中一份李朝寫嘅嗰份報告喺萬曆朝鮮之役嗰陣唔好彩，俾人燒爛咗。唔單止噉，佢嗰啲史冊都喺20世紀早期帶咗去日本嗰邊，甚至有部分史冊喺關東地震嗰陣唔見嗮。但係後嚟好彩，後嚟帶咗去日本嗰邊，同朝鮮王朝有關嘅史冊俾啲後人重新整理過嘅。

喺1922年嘅朝鮮日治時期，嗰時嘅統監府首領——伊藤博文，就㔷埋咗好多本同1606年嘅李朝實錄同儀軌統治緊大朝鮮國嘅朝鮮王朝有關嘅書，跟住喺五臺山上面嘅佛教寺入面將佢哋寫嘅歷史重新整理過一次。而其他凈低嘅無關書籍（都講到同1606年嘅朝鮮王朝有關）嘅書，都㔷嗮喺東京大學入面。到咗2010年8月，嗰時日本首相菅直人喺紀念萬曆朝鮮之役100週年嗰陣，就話咗㔷嗮喺東京大學入面嘅朝鮮王朝史冊，都係講咗同朝鮮王朝有關嘅嘢，之後畀返而家嘅大韓民國入面收埋。而跟住凈低嗰1200冊朝鮮王朝（包括咗150冊同1606年嘅大朝鮮國有關嘅嘢）都喺2011年12月份，畀返南韓嗰邊收埋。而呢堆史冊都喺嗮南韓嘅國立古宮博物館入面保管。

2002年，聯合國定嘅國際山嶽日入面嘅紀念大會入面，韓國山林廳將五臺山入選咗100大名山嘅名單入面。

而2008年，呢座山上面重發現咗2300㎡嘅細型泥炭地響度。

## 特色
五臺山係南韓嘅其中一個文化寶藏。其中，月精寺就係由舊時大朝鮮國（而家係大韓民國）嘅佛教名師——曹溪宗嚟負責起嘅。而呢間寺喺座山嘅東坡嗰度。

## 睇埋
*五臺山國家公園
*太白山脈
*叉勇山脈

## 註

## 出面網頁

* Odaesan National Park
* 오대산【五臺山】 Doopedia
* 【오대산국립공원】 오대산 단풍산행 naver blog
* 五臺山嘅地圖 
* 五台山(オデサン)国立公園 韓国観光公社公式サイト
* Odaesan National Park

類:南韓地理
類:佛教名山
類:江原特別自治道
大埠

**大埠**可以係：
*規模大嘅城市
*當地唐人對美國加州三藩市嘅其中一個稱呼
*當地唐人對加拿大卑詩省域多利嘅其中一個稱呼
## 睇埋
*二埠
沙加緬度

**沙加緬度**（）係美國加利福尼亞州一城，亦係加州嘅州府，喺沙加緬度河邊，人口48萬，係加州第五大城，面積就有260平方公里。當地唐人亦叫佢做**二埠**，對應「大埠」三藩市同「三埠」士德頓。
二埠

**二埠**可以係：
*當地唐人對美國加州沙加緬度嘅其中一個稱呼
*當地唐人對加拿大卑詩省新西敏嘅其中一個稱呼
## 睇埋
*大埠
士德頓

**士德頓**（）舊譯**市作頓**，係美國加利福尼亞州一城，喺聖華金河邊，人口30萬，面積168平方公里。當地唐人叫佢做**三埠**，對應「大埠」三藩市同「二埠」沙加緬度。
中環廣場 (廣州)

**中環廣場**（；），全名**保利中環廣場**，係廣東廣州嘅一個購物中心，2009年9月起好，位置喺越秀區建設大馬路22號（環市東路同建設大馬路嘅交界，六十三層正對面，建設新村嘅最北面）。

佢宣稱係廣州市中心地區入面，環市東路嘅絕版物業。間嘢分南北兩塔，兩塔之間有條9米闊嘅空中觀光連廊連埋一齊。

入面嘅商場由廣州保利房地產負責開發。而廣場入面嘅商場項目喺2011年6月5號開始陸續開業。北塔1～5樓原先喺2012年8月25號租咗畀AEON GMS做百貨，但保利後尾唔再續租畀AEON而喺2017年12月31號結業兼被逼撤走。

## 基本資料
*佔地面積：全體23000平方米
*商業建築面積：約60000m²
*:北區：35000平方米
*:南區：25000平方米
*樓層數：地上5層樓，地下1層樓。

### 分區

* 南塔：扶光書店、保利國際影城、伊莉莎白美容健身、溫祈福酒家、探魚、許留山、STARBUCK等。
* 北塔：盒馬超市（地庫層）
* 附樓天面：粵盛足球場

## 附近嘅交通
;巴士
廣東電視台站
;地鐵：
：小北站、淘金站

## 附近嘅道路
* 環市東路

* 建設大馬路
* 建設中馬路

## 攷

類:廣州嘅廣場
類:廣州嘅商場
人民路

**人民路**（）係中國內地入面，最多重名嘅馬路名。喺而家嚟講，幾乎全中國嘅大中細城市入面，都有人民路響度。按2014年11月份嘅高德地圖畀出嘅數據話，喺中國內地入面就有1238條人民路。不過畀出嚟嘅資料話，好多嘅人民路都係解放之後改名嘅，甚至有部分喺文革嗰陣，因為受到破四舊嘅思想影響而逼住話改名嘅。

更加唔使問一個中國入面有幾多條人民路喇，因為每個城市入面都有唔止一條人民路響度。其中，成個中華人民共和國地區入面，最多人民路嘅地區係上海。

## 成個中國入面嘅人民路
由於成個中國入面有好多條人民路響度，多到數唔嗮，所以呢度凈係揀一部分嚟介紹：
### 廣東省
* 人民路 (廣州)：喺廣州市，入面有5條。
* 人民路 (深圳)：喺深圳市，入面有7條。
* 人民路 (珠海)：喺珠海市，入面有2條。
* 人民路 (佛山)：喺佛山市，入面有8條。
* 人民路 (惠州)：喺惠州市，入面有8條。
* 人民路 (江門)：喺江門市，入面有8條。
* 人民路 (肇慶)：喺肇慶市，入面有7條。
* 人民路 (湛江)：喺湛江市，入面有4條。

### 廣西壯族自治區
* 人民路 (桂林)：喺桂林市，入面有2條。
* 人民路 (南寧)：喺南寧市，入面有2條。
* 人民路 (百色)：喺百色市，入面有2條。
* 人民路 (防城港)：喺防城港市防城區。
* 人民路 (來賓)：喺來賓市，入面有2條。
* 人民路 (梧州)：喺梧州市藤縣。
* 人民路 (欽州)：喺欽州市，入面有4條。

### 上海
* 人民路 (上海)：喺上海市，入面有8條。

### 甘肅
* 人民路 (蘭州)：喺蘭州市城關區。

### 內蒙古自治區
* 人民路 (呼和浩特)：喺呼和浩特市，入面有2條。

### 浙江省
* 人民路 (杭州)：喺杭州市，入面有6條。
* 人民路 (寧波)：喺寧波市，入面有6條。
* 人民路 (溫州)：喺溫州市，入面有9條。
* 人民路 (金華)：喺金華市，入面有2條。

## 註
覓食四方

《**覓食四方**》（；）係香港無綫電視製作嘅飲食節目，成個節目一共8集，由盧覓雪做主持，介紹臺灣、馬來西亞、澳門美食，喺無綫收費電視生活台首播，同埋喺2014年4月10號起到10月16號香港時間逢禮拜四21:30-22:00喺J2播，

## 每集內容
風土病

**風土病**（或者叫地區性疾病）係指一隻病唔使由外地傳入，而係本地人口可以持續出現嘅傳染病。

以登革熱做例，因為東南亞唔少國家嘅蚊都有登革熱病毒，所以登革熱就係呢啲國家嘅風土病。其他地方嘅蚊本身無呢隻病毒，如果只係因為有國民去東南亞遊埠完返國而發現染病，就唔算係風土病。
登革熱

**登革熱**（）係種熱帶常見嘅傳染病，由登革熱病毒引起，透過白紋伊蚊傳播畀人。病人會發燒、頭痛、無胃口、嘔心、出疹、肌肉痠痛，嚴重就會出血、休克，甚至死。
紅眼症

**紅眼症**，學名**結膜炎**，係眼嘅結膜發炎，令到對眼紅晒嘅病，通常都係因為受到細菌或者病毒感染，譬如肺炎鏈球菌同腸病毒。
菲士

**菲士**（粵音：fei1 si2，英文：**Face**，或者寫做**菲屎**），中文又叫**面子**，或者簡稱**面**（粵音：min2），係人際關係術語，指對一個人嘅尊重。如果尊重一個人，就叫**畀面**，通常都可以改善雙方嘅關係，相反如果唔畀面，就會畀人覺得串、扮大牌，甚至會招惹對方報仇。
士啤

**士啤**（粵音：si6 be1，英文：**Spare**）即備用嘅嘢，例如係存倉嘅零件，當要維修時可以即刻拎出嚟用，喺物流同供應鏈管理亦係重要一環。

## 睇埋
*士啤呔
中國消防日

中國內地嘅消防日係每年嘅11月9號。而呢個消防日喺1992年由中華人民共和國公安部搞出嚟嘅宣傳日。

## 名
由於喺唔同國家入面，火警嘅電話都有唔同，不過佢哋都揀咗啲人最容易記得嘅冧巴嚟搞火警嘅。而中國內地嘅火警冧巴係119，而119喺粵語嘅解釋入面，就係「救下佢哋」噉解。

## 來歷
早喺20世紀70年代，嗰時嘅國際電報電話諮詢委員會就按返國際標準嚟管理，就建議世界各國嘅火警電話用「119」呢個。佢係為咗避開開頭數字係「0」嗰鎮，而影響嗮其它通訊嘅業務；而且火燭係有突發性，為咗保證電話通訊唔塞車，先至將兩個1開頭嘅特別服務入面加咗入去。而11月9號呢日咁啱就係同火警電話係一樣冧，而且呢日前後都係風高物燥、成日發生火燭嘅時期，而且消防工作都好緊張吓。為咗增加市民嘅消防安全意識同埋等多啲人知多啲咩叫「119」，所以中華人民共和國公安部喺1992年開始，將每年嘅11月9號定咗係中國嘅消防日。

## 攷
* 全国消防日 百度百科
* 全国消防日 互动百科
* 消防日的由来 商都网 2011-11-09
* 消防文化：我国119消防日的由来
* 消防文化：我国119消防日的由来 安全急救网

類:宣傳日
士啤呔

**士啤呔**（，英文：**Spare tire**）係車上面士啤嘅車呔，當有呔爆咗之後就可以即刻拎出嚟換。

士啤呔通常放車尾箱，但係吉普車嘅士啤呔就會排喺車尾門上高。
六式碼

**六式碼**（，英文：**Six sigma**）係一套商業流程管理標準，1986年由摩托羅拉發明，最初目的係工業生產上面，將出現次貨嘅機會限制喺六個標準差（約莫0.00034%）下面。
比高包

**比高包**（，英文：**bagel**），簡稱**比高**，亦叫**百吉圈**、**小麥圈**，係種起源波蘭嘅包，用發酵麵團揉做環形，先煠後焗，好多時面頭再落罌粟碎或者芝麻碎。

## 睇埋
*百吉包
*冬甩
哈德遜灣區 (魁北克省)

**哈德遜灣區**（）係加拿大古壁省北古壁行政區卡提域分區（Kativik）嘅一塊非建制領地。
大佛寺

**大佛寺**可以係：

*大佛寺 (廣州)，喺廣東省廣州市。
*大佛寺 (咸陽)，喺陝西省咸陽市。
*大佛寺 (紹興)，喺浙江省紹興市。
*大佛寺 (鄭州)，喺河南省鄭州市。
*大佛寺 (張掖)，喺甘肅省張掖市。
*大佛寺 (重慶)，喺重慶市。
*大佛寺 (運城)，喺山西省運城市。
*大佛寺 (太原)，喺山西省太原市。
*大佛寺 (南充)，喺四川省南充市。

## 第個名同名嘅
*獨樂寺，第個名係大佛寺，喺天津市。
哈德遜灣

**哈德遜灣**（，、**Hudson's Bay**（通常講歷史先用），，（南部方言）或（北部方言），）係加拿大東北部嘅一個鹹水灣，喺加拿大東北部嘅巴芬島同拉布拉多半島嘅西南邊，努那活嘅範圍入面，面積123萬平方米，平均水深100米。哈德遜灣係全世界面積最大嘅內海，以氣象嘅角度講，佢可以話係北冰洋嘅一片邊緣海。佢北部時常會有北極熊出現。主要港口有邱吉爾港。

哈德遜灣嘅南部仲分出來一個灣，叫做占士灣。

## 參考


類:海灣
類:加拿大地理
類:努那活
類:安大略省地理
類:魁北克
洪聖

**洪聖**（）係中國南方嘅海神，尊號**廣利洪聖大王**，又叫赤帝。每年農曆二月十三號係洪聖誕，各地洪聖廟都會有祭祀活動。

廣州民俗學家認為，洪聖實際上係廣東民間火神祝融，香港洪聖廟同廣州南海神廟祭祀嘅係同一個神。祭拜活動由隋朝官府起南海神廟開始盛行，爾種信仰喺明朝期間傳到香港。

而香港民間流傳咗好耐嘅講法係，洪聖係唐朝廣州刺史洪熙，起過氣象臺來睇天氣，幫過漁民唔少，可惜早死。後人拜洪聖係為咗紀念佢。

## 參考
*
*
*
*
洪熙

**洪熙**係明仁宗朱高熾喺1425年用過嘅年號。嗰年農曆六月佢大仔明宣宗朱瞻基登基之後繼續用，第二年改成「宣德」。
花生油

**花生油**，係用花生煉嘅食油，色澤橙中帶黃，有好勁嘅花生味，適合高溫煮炸同各種煮法，係中國同東南亞比較常用嘅食油。

花生油含不飽和脂肪酸80%以上（其中含油酸41.2%，亞油酸37.6%），重含有軟脂酸、硬脂酸同花生酸噉嘅飽和脂肪酸19.9%、維他命E、A、B1、B2、葉酸同埋大量嘅鋅、鈣、磷、鐵等微量元素，人體需要嘅42種營養素，花生就有37種。

## 攷
芥花籽油

**芥花籽油**，又叫**菜籽油**，係用芥花籽（油菜籽）煉嘅食油，色澤青中帶黃，氣味凊淡。佢少飽和脂肪酸，多奧米加3，係其中一隻相對比較健康嘅食油。
洪熙 (搞清楚)

**洪熙**可以係：
*明朝一個年號，睇洪熙；
*唐朝廣州刺史個名，香港民間興話佢就係洪聖；
*洪熙官，係創立人。
粟米油

**粟米油**，係用粟米胚芽煉嘅食油，色澤金黃，帶少少粟米甜味，佢適合低溫煎炒，但唔適合高溫煮炸。佢有豐富不飽和脂肪酸，但亦有唔少反式脂肪。
橄欖油

**橄欖油**（），係用橄欖煉嘅食油，色澤青中帶黃，帶少少橄欖嘅酸味。佢盛產地中海沿岸，係歐洲人比較常用嘅食油，撈沙律同煮食都得。除咗食用，橄欖油亦可整化粧品、藥、番梘甚至點油燈嘅燃料。
棕櫚油

**棕櫚油**，係用棕櫚煉嘅食油，室溫呈半固體，同椰油似。佢係東南亞好多人用嘅食油。
雙鍵

價鍵理論嘅**雙鍵**係種共價鍵。兩個原子成雙鍵時，共享兩對電子。通常雙鍵係由一個 σ 鍵同一個 π 鍵組成。雙鍵一般比同種原子形成嘅單鍵短。

有碳－碳雙鍵嘅有機化合物叫烯。好多經典路易斯結構式裡面有雙鍵嘅物質實際上情況更複雜。例如二氧化碳經典結構式有兩個碳－氧雙鍵，現代價鍵理論則認為有兩個 Π34鍵。又比如硫酸根經典結構式裡面有個硫－氧雙鍵，現代價鍵理論一般認為係有個 Π58 鍵。

如果形成雙鍵嘅兩個原子分別再用單鍵連住其它原子或基團，就可能會有幾何異構（順反異構）。
脂肪酸

**脂肪酸**係一類有機酸，結構類似從天然脂肪水解得到嘅酸，所以噉叫。有機化學嘅脂肪酸通常係指含有長碳鏈而且無芳香環系嘅酸，同係勿可以由脂肪分離得到無關。能夠由天然脂肪水解得到嘅脂肪酸全部都有雙數個碳原子。

碳鏈全部由碳－碳單鍵組成嘅脂肪酸，叫做飽和脂肪酸。碳鏈有碳－碳雙鍵嘅叫不飽和脂肪酸，屬於烯酸。如果衹有一個碳－碳雙鍵，叫單不飽和脂肪酸。有多個碳－碳雙鍵嘅叫多不飽和脂肪酸。不飽和脂肪酸容易發生緩慢氧化（又叫酸敗），加熱會加速氧化過程。多不飽和脂肪酸比單不飽和脂肪酸更唔穩定。如果煮餸嗰陣想保留多不飽和脂肪酸，就唔可以用高溫。而飽和脂肪酸化學性質就穩定好多。

動物脂肪分離得到嘅通常係飽和脂肪酸，植物油分離得到嘅通常係不飽和脂肪酸。大部分天然油脂水解得到嘅不飽和脂肪酸，全部雙鍵都係順式構型。

丙三醇（俗名甘油）同脂肪酸可以形成酯，即甘油三酯。油脂結構上屬於甘油三酯。

不飽和脂肪酸（及其酯）可以通過催化加氫變成飽和脂肪酸，例如經常會喺食品包裝上面見到嘅「氫化植物油」就係通過加氫將液態植物油變成固態，化學結構會同天然動物脂肪一樣。工業上加氫將不飽和脂肪酸酯變成飽和脂肪酸酯係為咗提高穩定性。喺將不飽和脂肪酸加氫變成飽和脂肪酸過程中，會有少量順式雙鍵變成反式，通常叫做反式脂肪，營養學分析表明反式脂肪容易引起心腦血管病。天然植物油裡面亦有少量反式脂肪，但通常比人造反式脂肪害處小。

## 睇埋
*反式脂肪
單鍵

價鍵理論嘅**單鍵**係種共價鍵，兩個原子成單鍵會共享一對電子。單鍵係最常見嘅共價鍵類型。同雙鍵、三鍵等多重鍵唔同，單鍵一般可以自由旋轉。單鍵一般會比同種原子形成嘅多重鍵長。兩個相同原子形成嘅單鍵鍵長嘅一半叫做嗰種原子嘅共價半徑。

好多非金屬單質都係完全由單鍵組成，包括氫氣、所有鹵素單質、金剛石、硅晶體等等。其它衹包括單鍵嘅常見物質包括水、氨、甲烷、乙醇、氯化氫等等。

單鍵基本上都係 σ 鍵，B2 分子係一個例外。

## 有機化學
喺有機化學入面，成日會聽到一樣叫碳-碳單鍵嘅嘢，其實就係兩個碳原子共用一對電子嘅情況，而如果成個有機化合物入面只係有碳-碳單鍵同埋碳-氫單鍵嘅話，就算係烷烴，好似甲烷、乙烷、丙烷等等。而喺有機化合物入面常見嘅C-H、O-H、N-H、C-C、C-Cl鍵等，其實都屬於σ鍵。

## 睇埋
* 雙鍵
* 烷烴
* 共價鍵
倪惠英

**倪惠英**（，），湖北武漢人，國家一級演員，粵劇花旦，廣州粵劇團成員，廣州戲劇家協會主席，廣州粵劇院院長，亦係第十二屆全國人大廣東代表。

## 參考
*
*
*
黎駿聲

**黎駿聲**（），原名**黎向陽**，國家一級演員，粵劇文武生，跟過新馬師曾同紅線女學藝。佢係廣州粵劇團主要演員，亦係廣州市戲劇家協會主席團成員，2011 年佢演粵劇《花月影》得到中國戲劇梅花獎。

## 參考
*
*
林星雲

**林星雲**（，）係中國，前佛山話劇團團長，係廣東廣播電視台《外來媳婦本地郎》嘅演員，喺廣東南方電視台《七十二家房客》裡面飾演林福。

## 出面網頁

類:一級演員
類:中國電視男演員
類:廣東男演員
類:佛山人
星雲
楊達

**楊達**（，），開平赤坎人，國家一級演員，有「羊城笑星」之稱。1958 年開始同黃俊英拍檔做相聲，2000 年退休。

## 參考
*
魯牛

**魯牛**，原名**羅聽午**，佛山電視演員、話劇演員，先後喺《萬花筒》、《外來媳婦本地郎》、《都市萬花筒》等電視劇裡面飾演同一個角色「阿昌」，宜家係佛山話劇團藝員。

## 出面網頁
* 銀河演員網關於魯牛嘅資料
* 二千沙龍社區：《娇妈、标叔20年后重出江湖！新《万花筒》月底开机春节后播出！》（轉載《珠江時報》，2005-12-05 09:12:03）
池魚

**池魚**，又叫**真鰺**，係鰺科嘅一種魚。日本人食佢時會用油炸或者魚生方式整。
青花魚

**青花魚**，又叫**鯖魚**，係鱸形目嘅一種魚，亦係常見食用魚，好多時都整罐頭。
字典

本文介紹**字典**、**詞典**及**辭典**等供人查閲字詞形音義嘅工具書。粵人講閒話時，興以「字典」指以上任何一至三項；**查字典**係唯一常用配搭。**辭書**用嚟通稱以上兩類書籍以及百科全書等種種。

世上唔少地方，書寫都按音為主，佢哋每種往往只有少量字母同符號，順序固定。而唐字就千變萬化，有濃厚嘅象形色彩，無固定排法，排字會跟五花八門嘅檢字方法——分類、部首、筆劃、聲韻、編碼都有，就算係同一部著作，都可能會整多過一個版本——跟韻母排嘅，啱寫詩同填詞用家；跟部首或筆劃排嘅，輔助到閲讀；跟聲母排嘅，寫作時幫到手……而同一個版本嘅書亦都可能會附帶啲檢字表，方便啲人用其他順序揾到字嘅介紹之所在頁數。

## 中文

「字典」，收集字，顯示寫法，解釋意思，記載讀音，舊時叫**字書**。

爾雅、說文、玉篇、切韻、唐韻、廣韻、集韻、正字通、康熙字典等等，通通都應歸入字書，然而唐人鍾意再細分，故此有種種名目。

按此定義，及後衍生出**字彙**、「字典」、「辭典」、「詞典」等名目，都歸為同類。顧名思義，認真傳意時，書名之中有「字」無「詞／辭」嗰啲篇幅較短，主要係逐個單字説明，亦有部份會攋到些少非單字詞語，相反嘅話，除咗會提到各個單字嘅意思，重將多字詞語逐個介紹，而由於詞語嘅數目多過單字好多，因此詞典往往比字典長得多。然而，字典嘅項目數量都可以好多，皆因中文之中有無數意思同讀音重覆嘅異體字，以及冇乜現代人用嘅生僻字。韻書係按韻排序嘅字典／詞典。

字典一字，取自康熙字典，序文有寫。康熙字典同其他字書唔同，一般字書只列出自己一家之言。而康熙字典並非自家述作，反而收納前人字書，以祈形音義俱全，有漏就補前人經典同注疏， 唔夠再有前人詩文補上。項項皆有出典，故此叫典。然而後世自稱為字典、辭典、詞典嘅，大多言過其實，音義例多數無出處。

以現代語言學標準計，「詞（語）」可以得一個單字，並唔係最少要有兩個。

## 西洋文
華夏同西洋文字構成唔同，字書構成亦大有分別。

西洋大多為屈折語，會睇重字根，將變化歸入一字，如英文動字，表示過去而屈折、表示現行而屈折，會合拼去一字來寫，唔會分開。如日文咁黏着語，字尾黐埋去字度，改變字義，如表示過去咁。咁所衍生會拼入去以基本字，當做一字來寫。傳統上依啲叫字，由字母組成。馬禮遜有段「英吉利國字語小引」，就係咁稱呼英文字。

每種西洋語言，都只係得數以十計嘅字母；得一個字母至乃至由一堆字母噉樣砌埋一齊而成，而當中無空格又有意義嘅嘢，叫做「（單）字」／「（單）詞」（兩者可以互換）。另外，「字典」、「詞典」及「辭典」同義。

## 誇語言類

## 數碼及機器類

## 特別用途類
上述講嘅係一般字典；有啲字典嘅應用範圍好細，只會收錄形、音同義之一或二，以及適用於某指定行業嘅專門資料。

## 攷
順反異構

有機化學嘅**順反異構**又叫幾何異構。當分子有唔能夠自由旋轉嘅雙鍵或者環嘅時候，就有可能出現順反異構。無機化學道亦有順反異構，概念基本一樣。

## 雙鍵
若果兩個雙鍵原子上面連住嘅相同或者相似嘅基團喺雙鍵同一邊，就叫做順式。如果喺兩邊，就叫做反式。例如，2-丁烯（有機物）同二亞胺（無機物）都有順反異構。

File:Cis-2-butene.svg|順-2-丁烯（IUPAC 名：(*Z*)-2-丁烯）
File:Trans-2-butene.svg|反-2-丁烯（IUPAC 名：(*E*)-2-丁烯）
File:Cis-diazene-2D.png|順二亞胺
File:Trans-diazene-2D.svg|反二亞胺


由於空間位阻影響，一般反式異構體熱力學上比順式穩定。

如果兩個雙鍵上面連住嘅基團全部都唔同，亦無相似性，仍然會有幾何異構，但係唔可以直接用順、反來稱呼。對於有機物，仍然可以用。

## 環
雙鍵可以睇成係特殊嘅環（二元環），如果化合物裡面有環，亦會有順反異構，而其中反式異構體重有可能有旋光異構。

File:Cis-1,2-dichlorocyclohexane-2D-skeletal.svg|順-1,2-二氯環己烷（內消旋）
File:Trans-1,2-dichlorocyclohexane-2D-skeletal.svg|(*S*,*S*)-1,2-二氯環己烷（反-1,2-二氯環己烷其中一種）


## 無機配合物
平面四邊形或者八面體嘅配合物都會有順反異構，例如係抗癌藥，反鉑就無抗癌作用。
光棍節

**光棍節**（；），第個名係**雙十一節**（；）、**單身節**，粵文意思係**寡佬節**，係中國內地嘅後生仔女成日猛咁喺度搞嘅娛樂性節日，佢最先出喺學校入面。呢日重係各大商家（尤其係網上購物）成日都用「雙十一」嘅名嚟搞打折促銷活動。從2009年開始，中國內地嘅購物網站——淘寶，同埋佢嘅屬下品牌——天貓，就成日揀呢日搞「狂歡購物節」。

## 由來
如估向人問一個問題：「光棍節係點嚟㗎？」而街坊就眾說紛紜。不過最多人知嘅係喺南京大學嗰邊出嚟。佢雖然話唔係官方同埋傳統節日，但喺網路同民間成日喺度猛咁㷫嘅。

喺1993年嘅南京大學，嗰時有個嗌「名草無主」嘅宿舍嘅4位大四學生，每晚黑喺度搞「卧談會」，而佢哋傾嘅嘢都係話點捹甩凈係得返自己一個人噉，而嗰時嘅卧談會嘅人就諗出，喺11月11號搞光棍節嘅活動。結果光棍節就噉一傳十、十傳百。去到南京高校同埋邊間大學入面嘅一座得意嘅文化。不過時間一日一日噉過，有啲批次嘅學生仔就離開咗學校而踏入社會嘅同時，呢個節日都開始入到社會入面，而且成年嘅單身男女重越嚟越多噉，加上集體活動同埋網路媒體猛咁將呢個節日宣傳落去，結果，「光棍節」就開始流行喇。光棍節喺而家嚟講係社會嘅街坊入面猛咁流行嘅單身節日。

## 睇埋
* 單身節
** 去死去死團（香港、臺灣、日本、中國內地）
** 黑色情人節（韓國）
** 單身者留意日（西方國家）

## 註

## 出面網頁
* 11·11光棍节趣味名词解释
* 南京年轻人喜迎「光棍节」
* 光棍节网民狂欢 单身优点被网友津津乐道

類:主題日
類:網絡文化
厄頓

**厄頓**（**Acton**）係英國倫敦西面嘅伊靈區入面一個鎮，大約九平方公里大，住咗六萬幾人。
Christian Dior

**Christian Dior**，舊時譯**姬仙帝婀**（）係法國時裝設計師，最出名係開咗個用自己名嘅高級時裝牌子Christian Dior。
類:法國設計師
Christian Dior (牌子)

**Christian Dior**，或者叫**Dior**，舊時譯**姬仙帝婀**，係法國高級時尚牌子，主要賣貴價時裝、首飾、香水同化粧品，由同名嘅時裝設計師Christian Dior 1946年開始搞。

## 爭議事件
2019年，Dior喺中國大陸一間大學作出宣傳嗰陣展示嘅中國地圖，俾大陸學生見到無咗台灣坐標，佢哋深夜立即喺微博道歉。

## 參考

## 出面網頁
*
大先知書

《**大先知書**》係《舊約聖經》篇幅較長嘅先知書，「大」同內容重要性冇關。包括《以賽亞書》、《耶利米書》、《耶利米哀歌》、《以西結書》、《但以理書》。

## 時期
希西家王時期：以賽亞書
約西亞王時期：耶利米書
西底家王時：耶利米哀歌
約雅斤王時期：以西結書
約亞敬王時期：但以理書
小先知書

《**小先知書**》又叫《十二先知書》係《舊約聖經》篇幅較短嘅先知書，「小」同內容重要性冇關。包括《何西阿書》、《約珥書》、《阿摩司書》、《俄巴底亞書》、《約拿書》、《彌迦書》、《那鴻書》、《哈巴谷書》、《西番雅書》、《哈該書》、《撒迦利亞書》、《瑪拉基書》。

## 簡介
十二小先知嘅使命並唔輕過四大先知，事實上每一位先知都有唔同而且重要嘅任務。無論喺被擄前、被擄嗰陣同被擄之後嘅每位先知，佢哋都宣講咗耶和華嘅旨意，把握住佢哋嘅時代，亦都影響下一代。十二小先知書嘅信息、內容，所包含嘅時代前後歷時四百幾年，內容有七點：
#指責以色列人拜假神偶像
#指責以色列人唔守安息日
#指責君王唔守律法行惡事
#指責列國拜偶像欺壓選民
#勸以色列人悔改就一定會蒙恩
#應許彌賽亞國來臨來統治
#鼓勵以色列人返國重建城殿

十二小先知書中嘅預言，係向以色列人所講嘅，雖然有提到其他國家，不過都係同以色列國有關嘅幾個國家，其他嘅都未提到，小先知書亦未提到教會，因為教會喺嗰陣重未產生。小先知書中所講嘅重點：
#警告百姓盡快悔改，唔係就會被擄
#預言基督降生並且再來，同埋基督喺呢個世界嘅地位同服事
#上帝嘅應許最終一定會成就，以色列民雖然因為罪而受責罰，不過最終都蒙上帝憐愛以色列全家得救
#彌賽亞將成為萬王之王。
鳳眼果

**鳳眼果**（；學名：）；第個名係**蘋婆**（）；佢係梧桐科蘋婆屬嘅一種植物，佢同七姐果（又名「假蘋婆」）一齊，都係中國南方七姐誕常用祭品。呢種水果一般喺中國南邊、印度、越南、印尼嘅蘇門答臘地區先至有。

## 出面網頁

*蘋婆介紹
*蘋婆介紹2
*Flora of China

類:蘋婆屬
七姐果

**七姐果**（，），又嗌**假蘋婆**（），係梧桐科蘋婆屬嘅常綠喬木仔，原產中國廣東、廣西同雲南、香港地區。

## 用
皆因華南七姐誕拜七姐，用佢嘅菓，同埋鳳眼果一齊做祭品。 菓可以食，味道同蘋婆相似。皮嘅纖維可織麻袋、麻布同造紙，葉亦可做成跌打藥材。

## 攷

## 出面網頁
*
*
*植樹圖庫花間小憩
*假蘋婆介紹
*假蘋婆介紹
* 假蘋婆 Jiapingpo 藥用植物圖像數據庫 (香港浸會大學中醫藥學院) 

類:蘋婆屬
類:四季常綠植物
類:喬木
類:藥用植物
拉斯維加斯

**拉斯維加斯**（**Las Vegas**），全名**拉斯維加斯市**（**City of Las Vegas**），係美國內華達最大嘅城，亦係卡拉卡嘅縣城，住咗58萬人到。市中心同喺正市界外嘅賭城大道有好多賭場，係出名嘅賭城。
狄更生

**狄更生**（**Emily Dickinson**，）係美國女詩人，作過超過千八首詩，但佢死嗰時只係約莫有十幾首出版過，之後佢啲作品先至慢慢畀人賞識。
卡布拉爾

**卡布拉爾**（**Pedro Álvares Cabral**，）係葡萄牙航海家，1500年由里斯本去印度期間，唔覺意經過南美洲嘅巴西，係頭一位到巴西嘅歐洲人。
野水鴨

**野水鴨**（***Anas platyrhynchos***）係鴨屬下面其中一種鴨，公嘅頭頂係青色。佢亦係廣東人嘅一種野味，會用嚟燉湯。
牧羊狗

**牧羊狗**係經訓練後幫手睇住牧養動物（通常係羊）嘅狗，有好多唔同品種嘅狗，譬如邊牧。
牧

**牧**，又叫**畜牧**，係養動物嘅行業，亦係廣義上農業嘅其中一個範疇，養一啲有經濟價值嘅禽畜，譬如羊、牛、豬、雞、鴨等。
時代週報

**時代週報**（**Die Zeit**）係德國全國性出版嘅報紙，1946年2月21號喺漢堡創刊，逢禮拜四出版，每期出紙約莫52萬份。

## 出面網頁
* 

類:德國媒體
痢疾

**痢疾**係嚴重嘅腸胃炎，通常都係因為細菌感染而出現嚴重肚痾、大便帶血、發燒、絞肚痛等症狀，可以食抗生素去醫。
米蘭省

**米蘭省**（**Provincia di Milano**）係意大利倫巴第大區入面嘅一個省，住咗320萬人，首府米蘭。
皇家加勒比遊輪

**皇家加勒比遊輪**（**Royal Caribbean Cruises**）係間國際郵輪公司，總部喺美國佛羅里達邁亞美，喺紐約證券交易所同奧斯陸證券交易所都有上市，繼嘉年華公司之後嘅全世界第二大，下面有五個牌子，最出名嘅係1969年喺挪威開張嘅皇家加勒比國際遊輪。
深圳廣播電影電視集團

係由之前深圳電視台、深圳人民廣播電台和深圳電影製片廠、深圳市廣播電視傳輸中心等單位喺2004年6月28號合併出嚟嘅一間廣播電影電視集團。喺中國廣東省深圳市嘅福田區入面，深南大道同新洲路嘅交界東北邊冇幾遠嗰度，深圳地鐵嘅福田站西北邊嗰頭。而深圳電視台喺1984年1月1號正式開播。

## 出面網頁
* 深圳广播电影电视集团
* 中国时刻网
The Amazing Race (搞清楚)

***The Amazing Race***除咗可以係佢本身喺全球各地嘅真人show節目版本之外，重可以係：

* The Amazing Race美國版：美國版嘅The Amazing Race。
* The Amazing Race拉丁美洲版：拉丁美洲版嘅The Amazing Race。
* The Amazing Race巴西版：巴西版嘅The Amazing Race。
* The Amazing Race以色列版：以色列版嘅The Amazing Race。
* The Amazing Race法國版：法國版嘅The Amazing Race。
* The Amazing Race菲律賓版：菲律賓版嘅The Amazing Race。
* The Amazing Race中國版：中國版嘅The Amazing Race，而家有兩個唔同版。
* The Amazing Race加拿大版：加拿大版嘅The Amazing Race。
* The Amazing Race挪威版：挪威版嘅The Amazing Race。
* The Amazing Race澳洲版：澳洲版嘅The Amazing Race。
* The Amazing Race越南版：越南版嘅The Amazing Race。
鱷魚先生

《**鱷魚先生**》（）係1986年澳洲喜劇電影，由保羅賀根主演，全世界唔少地方都賣座，票房去到3.28億美金，喺當年全世界票房攞第二。
減號

**減號**（–）係數學符號，主要用嚟表示算式入面嘅減數。

譬如「36–5」，即係將36減咗5，36–5=31。36被5減，36係被減數，5係減數，差係31。

將個減號放喺數字前面，就代表負數。

如果減數大過被減數，差就係負數，譬如「36–55」，55＞36，36–55=–19。

## 睇埋
*加號
*乘號
*除號
.44 麥林

**.44 麥林**（）係美國1950年代研發嘅一隻子彈，主要畀左輪手槍用。雖然個名叫「點44」，但實際口徑只係得0.429吋（10.9 毫米）。

## 來源
.44麥林嘅彈夾，經已係喺調整過個手動加載器之後，得出嚟嘅最終結果。特別版嘅.44麥林同第啲長口徑嘅手槍一樣，都已經用咗重型子彈嚟上彈，令打獵嘅效果最好，因為無論係速度定係力度都高啲。其中一個加入咗呢啲手動加載器嘅人，就係Elmer Keith，而佢係一位作家同埋二十世紀嘅戶外人。

Keith 決定咗用嚟做實驗，而唔係.45馬駒手槍。嗰陣時，.44嘅射擊比較有彈性，同埋.44特別版相對於比較舊式嘅.45手槍，更加有力、厚身、同埋易拎。對於一樣尺寸嘅槍，.44嘅圓筒牆厚過.45，所以能夠承受嘅氣壓亦都比較高，相對安全啲。

## 技術規格

### 雙重用途嘅使用

### 射程

## 參考資料

類:子彈
康塞普森大地震

**康塞普森大地震**係南美洲嘅一場大地震，震央喺而家智利嘅康塞普森，喺1570年2月8號當地朝早9點爆發，黎克特制8.3級，重引發海嘯，估計最少有兩千人死。
類:康塞普森

類:16世紀地震
1790年美國人口普查

**1790年美國人口普查**（）係美國開國後頭一次人口普查，根據美國憲法喺8月嘅頭一個禮拜一搞，即係1790年8月2號，由聯邦眾議院負責去搞。普查結果發現嗰陣時美國人口有3,929,214人。
Robynn & Kendy

**Robynn & Kendy**係香港歌唱組合，2011年出道，成員包括葉中月（Robynn Yip，曾用名葉晴晴）同孫曉賢（Kendy Suen，原名孫曉慧）。

## 獎項
*新城勁爆頒獎禮2012 - 新城勁爆新人王（創作組合）
*新城勁爆頒獎禮2012 - 新城勁爆原創歌曲《小說伴咖啡》
*2012年度叱咤樂壇流行榜頒獎典禮 - 叱咤樂壇生力軍組合金獎
*全港民意流行音樂頒獎禮2012 - 最受歡迎組合新人獎
*2012年度SINA Music樂壇民意指數頒獎禮 - 我最喜愛新組合
*第三十五屆十大中文金曲頒奬音樂會 - 最有前途新人獎銅獎
*新城勁爆頒獎禮2013 - 新城勁爆組合
*新城勁爆頒獎禮2013 - 新城勁爆原創歌曲《LaLaLa》
*2013年度叱咤樂壇流行榜頒獎典禮 - 叱咤樂壇組合銅獎
*新城勁爆頒獎禮2014 - 新城勁爆全國偶像
*新城勁爆頒獎禮2014 - 新城勁爆原創歌曲《月湖》
*新城勁爆頒獎禮2015 - 新城勁爆全國組合
*新城勁爆頒獎禮2015 - 新城勁爆歌曲《如果一天有25小時》
*第三十八屆十大中文金曲頒奬音樂會 - 全國最佳歌手獎（組合）
*第五屆粵語歌曲排行榜頒獎典禮（2018）- 最受歡迎創作組合獎
*第四十一屆十大中文金曲頒獎典禮 - 最佳樂隊組合獎（銅獎）
*新城勁爆頒獎禮2018 - 勁爆組合

## 參考
*Robynn & Kendy喚醒音樂夢
*Robynn & Kendy只想做自己

## 出面網頁

* Robynn & Kendy | UM Webzine 環球娛樂網誌
葉中月

**葉中月**（；）係香港歌唱組合Robynn & Kendy前成員，曾用名**葉晴晴**，佢喺美國伊利諾州嘅西北大學心理學畢業，入樂壇前做過自閉症兒童行為治療師。佢係中共十大元帥之一葉劍英個孫女。

## 音樂作品
### 個人專輯
***曲目內粗體係派台歌**
}
|}

### 歌曲創作（曲）
*2012年：Robynn & Kendy - 不用太趕
*2013年：Robynn & Kendy - Say Goodbye
*2013年：Robynn & Kendy - 陶瓷娃娃
*2013年：Robynn & Kendy - 無人島
*2013年：Robynn & Kendy - La La La
*2013年：麥家瑜 - 我愛大商場
*2014年：Robynn & Kendy - 公主病死了
*2014年：Robynn & Kendy - 到你
*2014年：Robynn & Kendy - Not Just Another Girl
*2014年：Robynn & Kendy - 蝶亂飛
*2015年：Robynn & Kendy - 我不完美
*2015年：Robynn & Kendy - 如果一天有25小時
*2020年：Robynn Yip - Lost Forever
*2020年：Robynn Yip - Fifth of May
*2020年：Robynn Yip - Little Love
*2021年：Robynn Yip - 尚有一堆理由顯出我優秀
*2022年：衛蘭 - 呼吸之間（Be Still 紅館演唱會主題曲）

### 合作創作歌曲
*2015年：馮允謙 - 飛星雨（同Kendy作詞）
*2017年：馮允謙 - 楓葉書籤（同Kendy作詞）
*2019年：孫慧雪 - 幸福的錯覺（同鍾婉芸、佳旺作曲）
*2022年：Robynn Yip - 時光樹（同游政豪、潘鵬展作曲）

### 派台歌成績
註：以組合嘅派台歌，請睇Robynn & Kendy。

*（*）上榜中
*（-）未能上榜
*（×）冇派去該平台
*（**(1)**）兩週冠軍
*包括2020年後嘅冠軍歌曲
*2020年起

## 演出
### 電視節目（[[ViuTV]]）
*2016年：《同2047特首上學去》主持
*2017年：《碌卡大導》—《獨一·無二》 飾 Candy家姐
*2018年：《搞鬼歌手》參加者
*2021年：《囝囝女女730》第178集嘉賓
*2021年：《晚吹 - 有酒今晚吹》第80集嘉賓
*2021年：《Chill Club》第112集嘉賓
*2022年：《今日疫情》第8集嘉賓
*2022年：《粉絲福利署》第38集嘉賓
*2025年：《晚吹 - GG家長指引》第41集嘉賓

## 參考

## 出面網頁
*Robynn & Kendy喚醒音樂夢
*Robynn & Kendy只想做自己
孫曉賢

**孫曉賢，**原名**孫曉慧**（；）係香港歌唱組合Robynn & Kendy成員，喺英國倫敦政治經濟學院經濟學畢業。

## 音樂作品
### 個人專輯
***曲目內粗體係派台歌**
}
|-
! 2nd
! 無常論
| 黑膠 LP
| K Studio
| 2023年
| 
# **日月無常**

|}

### 創作歌曲
*2010年：楊千嬅 - 呼吸需要（作曲）
*2015年：馮允謙 - 飛星雨（同Robynn作詞）
*2015年：李克勤 - 簡單美（作曲）
*2015年：楊千嬅 - 房間號碼（作曲）
*2017年：馮允謙 - 楓葉書籤（同Robynn作詞）
*2017年：泳兒 - 愛如雪（同黃安弘作曲）
*2018年：黃紫藍 - 可惜只是男朋友（同Cousin Fung作曲）

### 派台歌成績
註：以組合嘅派台歌，請睇Robynn & Kendy。

*（*）喺榜上
*（-）未能上榜
*（×）冇派去該台
*（**(1)**）兩週冠軍

## 演出
### 電視節目（[[ViuTV]]）
*2016年：《同2047特首上學去》主持
*2017年：《碌卡大導》—《獨一·無二》 飾 Candy
*2018年：《搞鬼歌手》參加者
*2022年：《囝囝女女730》第249集嘉賓
*2023年：《粉絲福利署》第67集嘉賓

## 出面網頁
*Robynn & Kendy喚醒音樂夢
*Robynn & Kendy只想做自己
張鐵林

**張鐵林**（；；；）係一位中國內地嘅男演員，英國唐人，響中國河北省唐山市出世。佢之前參加過1984年嘅電影——《大橋下面》同埋1999年嘅《還珠格格》呢兩部片先至出咗名。

## 生平
張鐵林喺1957年嘅河北省唐山市入面出世，之後就去咗陝西省渭南市嗰度長大，到咗1973年就去咗臨潼市（而家係西安市臨潼區）入面做咗農民，之後1976年去咗西安嗰度做工人。佢喺1978年考入咗北京電影學院表演系之後一直到1982年畢業為止，就分配到天津電視台度做演員。跟住佢先後參加咗影《火燒圓明園》、《垂簾聽政》同埋《大橋下麵》呢啲片，重喺《大橋下面》嘅片出咗名。

張鐵林喺1987年就到咗英國留學，之後喺1997年加入埋英國國籍。而20世紀90年代初期重去咗香港嗰度發展，先係同徐克一齊簽約，參加咗影《黃飛鴻》嘅電影系列，跟住喺1996年轉咗鳳凰衛視嗰度做電影主持，之後無耐又返咗去中國內地嗰度發展。喺1999年，佢因為參加咗電視劇《還珠格格》嘅拍攝先至俾人重新知返呢位明星。到咗2007年，佢重做咗暨南大學藝術學院嘅院長。佢喺電視劇入面，成日做皇帝嘅角色。喺2014年10月，佢同張月亮一齊參加咗深圳衛視嘅《極速前進》第一季遊戲節目。

## 部分公職

* 世貿聯合基金總會榮譽主席兼形象大使
* 亞洲知識管理學院董事

## 爭議
佢曾經報稱係亞洲知識管理學院董事，但呢間院校嘅資格備受質疑。有線新聞亦喺2019年報道，亞洲知識管理學院其實係野雞大學，未獲註冊認可，比錢就有得攞佢哋唔同嘅頭銜。

## 註


鐵林
類:英國唐人
東安街道 (大慶)

**東安街道**（）係中國黑龍江大慶薩爾圖嘅街道。喺基層政區改革後，2013年由街道轉爲社區，原先下轄嘅社區轉爲居委會，重分出部分成立萬寶社區。

而家東安社區總面積5.2km²，居民14276戶、42888人，有住樓259棟。

萬寶社區喺2013年3月成立，北連世紀大道，南接萬豐路，東到萬寶街，西到中興南街，面積7.27km²，有居民13016戶、35215人，有住樓248棟、劃成84個網格。

## 政區
原先嘅東安街道轄8個社區，改制之後，而家東安社區轄5個居委會，萬寶社區轄3個居委會。
*原先嘅社區：安民、翠庭、東安、安康、府明、萬寶、萬隆、萬興
*而家東安社區嘅居委會：安康、安民、翠庭、東安、府明
*而家萬寶社區嘅居委會：萬寶、萬隆、萬興

## 攷


類:大慶政區
巴登－烏騰堡

**巴登－烏騰堡**（，又譯**巴登－維騰堡**、**巴登－符騰堡**），係德國西南面嘅一個聯邦州，首府史特加，1952年由三個聯邦州合併成。
比得包

**比得包**（英文：**Pita**），又叫**彼得包**，係隻中東、地中海、巴爾幹半島、土耳其流行嘅包，似一個扁身嘅袋，入面放餡就食得。
羅沙里奧

**羅沙里奧**（）係阿根廷聖菲省最大嘅城市，位於布宜諾斯艾利斯西北方大約300公里嘅地方。

類:阿根廷城市
嫲嫲

**嫲嫲**（）又嗌**亞嫲**（），係相對於孫仔/孫女嚟講嘅一種祖輩關係，指嘅係嗰個孫仔/孫女個老竇個亞媽。一般嚟講，嫲嫲個老公會係爺爺。

如果一個屋企嘅亞爸亞媽唔肯或者湊唔掂細路（即係佢哋生嘅仔）嗰陣，佢哋有陣時會選擇掟畀嫲嫲湊，因為嫲嫲有過湊細路嘅經驗，所以喺傳統文化裏面，嫲嫲通常喺撫養、照顧同埋教育孫仔孫女嘅關係度扮演住好緊要嘅角色。

中國古代以孝為先，所以一路流傳住好多同嫲嫲有啦掕嘅典故同埋故仔，其中西晉嘅李密侍奉嫲嫲嘅故仔就極之出名。李密係三國嗰陣幫蜀漢做嘢嘅官仔。蜀漢滅亡之後，晉武帝睇重佢嘅才華，跟住就畀佢做咗太子侍從官。李密唔願遠離同自己相依為命好耐嘅嫲嫲，就寫信畀皇帝話：「我自細係孤兒，嫲嫲劉氏憐憫我，將我撫育成人，而家佢又老又病，成日瞓低起唔返身，冇咗我照顧唔掂。承蒙你厚愛畀我做官，但我實在冇嗮符，冇嫲嫲，我唔會有今日，我唔想無人同佢養老送終。 」呢篇嘢查實就係出名嘅《陳情表》。晉武帝睇咗呢封信，嘉獎佢孝順嘅真誠，就應承咗佢嘅要求，李密等到嫲嫲過身之後，先出去做官。

## 參攷
中洋脊

**中洋脊**，又叫**海嶺**，係種海洋上面嘅特殊地形。最早喺大西洋中央附近發現有高大山脈，所以叫中洋脊，而今大西洋中洋脊亦係最出名嘅；後來又喺好多其它海洋中道見到，但唔一定喺正中心。形成嘅岩石多數係玄武岩同輝長岩（兩者成份相同），且越接近中洋脊，岩石越新，噉係因為中洋脊中心係板塊邊緣，不斷有地殼活動形成新岩石，而將舊岩石推向兩邊。若果岩脊頂部高過海平面，就會成為島，如冰島。
唂咕

**唂咕**（**Cocoa**），國語叫**可可**，可以係：
*唂咕樹
*唂咕豆，唂咕樹嘅籽
*唂咕粉，由唂咕豆磨碎成嘅粉
*唂咕脂，由唂咕豆提煉嘅油脂
*唂咕 (嘢飲)，由唂咕粉沖嘅嘢飲

**可可**亦可以係：
*可可 (熊貓)，2024年第三批送贈香港嘅熊貓之一
唂咕粉

**唂咕粉**，國語叫**可可粉**，係由唂咕豆磨碎成嘅粉，經過脫脂程序抽唂咕脂出嚟，淨低嘅就係唂咕粉。

唂咕粉主要用嚟整朱古力‎同朱古力味甜品。香港會有人就噉沖水飲，亦叫唂咕。
意大利三文治

**意大利三文治**（意大利文：**panino**），又叫**意式三文治**，係隻意大利三文治，將拖鞋包或者百吉包切開兩半，中間放莎樂美腸、火腿、芝士、意式肉腸或者其他料，有時會烘熱佢食。
拖鞋包

**拖鞋包**（意大利文：**Ciabatta**）係隻意大利包，用麵粉、水、食鹽、橄欖油同依士整，同法國嘅百吉包似，而外形就有啲似拖鞋。

拖鞋包好多時都用嚟整意大利三文治。
唂咕脂

**唂咕脂**，國語叫**可可脂**，係由唂咕豆提煉嘅食用油脂，室溫呈黃色固體，似牛油。

唂咕脂係整各種朱古力‎一定有嘅原料，尤其係完全無唂咕粉成份嘅白朱古力。
唂咕 (嘢飲)

**唂咕**係香港茶餐廳一款飲品，又叫做「荷蘭唂咕」，用唂咕粉沖水而成，味似朱古力，但係唔似阿華田咁加入麥芽精華，或朱古力咁加入糖，無添加其他調味，所以味道比較苦，亦有人認為味道似黑朱古力。

茶餐廳餐牌上通常會寫「荷蘭唂咕」，係因為市面上供應嘅大都源自荷蘭品牌Van Houten。十八世紀初，荷蘭Van Houten家族發明咗將可可豆壓裂，分離出可可脂嘅鹼化工序，提取成可可粉嘅方法，中和咗可可豆原有嘅果實酸味，造就沖可可粉成飲品。唂咕係英文Cocoa嘅諧音。1950年代起西餐廳同茶餐廳只有唂咕供應。一般茶餐廳都會用熱水沖調，有啲餐廳會另外加入牛奶或煉奶，有啲或會加入生雞蛋冲泡唂咕，令唂咕更香滑，亦有一啲餐廳會買入一塊塊固體唂咕，整碎煮融，再加入熱水沖成。後來，先至出現味道偏甜嘅朱古力、阿華田、美祿呢啲味道相約嘅沖劑飲品。

## 類似嘢飲
*朱古力
*美祿
*阿華田
*朱古力奶
*朱古力咖啡

## 攷
還珠格格

**還珠格格**（）係臺灣言情小說作家——瓊瑤嘅3部作品系列總稱。其中第1部喺1997年整好；第二部喺1998年整好；而第三部（第個名係《天上人間》）喺2003年整好。而呢3部作品同瓊瑤嘅另一部作品——《蒼天有淚》一齊，話成係「兩個天堂」嘅系列。

呢部作品系列喺小說同埋電視劇都俾社會猛咁歡迎、甚至重鬼咁㷫噉，唔理佢係小說定係電視劇（尤其係第一部同第二部），都有好多人睇呢部片或電視劇。而《還珠格格1》重攞咗中國電視金鷹獎嘅最佳長篇電視連續劇同埋最佳女主角嘅兩項大獎。

喺2011年7月，新版嘅還珠格格重新喺電視入面影過，不過部片已經俾人猛咁鬧。

## 睇埋
* 還珠格格Ⅰ
* 還珠格格Ⅱ
* 還珠格格Ⅲ
* 還珠格格 (小說)

## 註

## 出面網頁
*《還珠格格》官方主頁
*《還珠格格》日本官網
*《還珠格格》香港官網
艷芳照相館

**艷芳照相館**（，口語叫**艷芳相舖**，或者就噉**艷芳**）係廣州市一間有百年歷史嘅相舖，搬過幾次，而今喺朝天路51號。

## 歷史
間相舖係1912年兩個三水人黃躍雲、劉昌泉夾份開。最初開喺新民路口一帶（今省財政廳附近），當時廣州數埋都無幾間相舖，由於師傅技術好，好多名人慕名而來，於是艷芳亦留低咗好多珍貴歷史相，當時艷芳嘅名聲亦遠播到香港。《廣州民國日報》1926年2月曾經連續五日刊文贊艷芳相舖。建國之後，廣州有好多間出名嘅相舖，艷芳亦係其中之一，影集體相出名。艷芳1979年引入彩色影相技術，係全國第一間，一開始衹對來自港澳同外國嘅旅客開放，本地人無得用，但係艷芳都經已忙到踢嗮腳。1994年廣州整地鐵，艷芳搬到光塔路。爾段時間艷芳面對數碼技術衝擊，生意差咗好多。2000年，艷芳轉制並搬到朝天路。而今艷芳做埋數碼攝影，包括影證件相。

## 名人名相
*孫中山、宋慶齡夫婦同官兵喺艦上合影；
*廖仲愷
*魯迅、許廣平同蔣徑三嘅合影；
*廣州起義期間嘅《廣州蘇維埃政府成立》相
*（經常去艷芳影相，重送過幅字「其如視諸斯乎」）；
*毛澤東、、葉劍英、、鄧小平（爾五個人都喺艷芳影過集體相）、（集體相同個人相）

## 參考
*
*
還珠格格 (搞清楚)

**還珠格格**除咗可以係小說同電視劇嘅全集總稱之外，重可以係：

* 還珠格格Ⅰ：還珠格格第一部
* 還珠格格Ⅱ：還珠格格第二部
* 還珠格格Ⅲ：還珠格格第三部，第個名係「天上人間」。
* 還珠格格 (小說)：還珠格格嘅其中一本小說
* 新還珠格格：2011年翻拍嘅一個同還珠格格差唔多嘅電視劇。
祖輩

即係父母嘅父母嗰一輩。喺粵語入面，
*阿爸個阿爸叫**阿爺**或者**爺爺**；
*阿爸個阿媽叫**阿嫲**或者**嫲嫲**；
*阿媽個阿爸叫**阿公**或者**公公**；
*阿媽個阿媽叫**阿婆**或者**婆婆**。

「阿」亦寫成「亞」或「呀」。

## 睇埋
*孫
*曾祖輩
羅薩塔號

**羅薩塔號**（Rosetta）係歐洲太空總署用嚟研究67P/楚留莫夫－格拉希門克彗星嘅機械太空探測機。2004年3月2號發射，十年八個幾月後去到彗星，入軌道，黐住嘅菲萊登陸器就喺2014年11月12號降落喺彗星上面。

羅薩塔號喺2016年9月30號登陸67P/楚留莫夫－格拉希門克彗星，結束任務。
菲莉號

**菲莉號**，**菲莉登陸器**（**Philae**）係歐洲太空總署太空探測器計劃，羅薩塔號帶住嘅一部機械探測器，去 67P/楚留莫夫－格拉希門克彗星，喺2014年11月12號降落彗星表面，成為第一個喺彗星着陸嘅探測器。菲莉號降落之後，喺2014年11月12至15號同埋2015年6月13號至7月9號傳送到信號返地球。
廣州市交通運輸職業學校

，全名係，係中國廣東廣州嘅全日制技工學校，1964年11月16號成立。有2個校區，都喺白雲區入面。

佢亦係全日制國家級重點職業學校。

## 校徽
校徽圖案似個捆白邊嘅深綠色底橢圓形噉，入面有兩條打橫嚟嘅平行直線（上粗下幼）喺橢圓形嘅中間偏落小小嘅位，重排成由近到遠嘅樣。而垂直方面，就有兩個挨住排嘅英文字母「SS」喺橢圓形嘅中間偏右小小嘅位。而兩個S嘅英文字母同兩條直線交叉嘅位下面嗰度開始，有小小分岔響度。

## 校區
呢間學校有2個校區，分別喺：
*嘉禾校區：上勝東街23號（市八醫院對面，德興二橫路入面）。
*廣園校區：廣園中路松柏東街49號

## 校服色

;短袖
*衫：，左右對稱，有領有紐扣，領同袖口都係。
*褲：，兩邊帶有嘅大三角形。
;長袖
*衫：相間，正反面都帶有嘅鈍角V字花紋，左右對稱，領同袖口都係。
*褲：純。

## 專業
呢間學校開咗同汽車製造、維修；城市燃氣工程、數控技術應用、現代物流管理、交通運輸管理同埋電腦軟體等專業為主、同埋其他有行業特色嘅專業體系。而家學校開咗15個專業，其中汽車運用同維修專業係國家重點建設示範性專業，城市燃氣、物流管理、汽車製造同維修專業係廣東省中專學校重點專業，而數控技術應用、電腦軟體專業都係國家技能型緊缺人才專業，重有嘅係，呢間學校係華南地區入面，唯一一間整咗城市燃氣工程專業嘅中專學校。而高級技能版同埋城市軌道交通專業，分別喺2006年同2009年開。

## 攞過嘅獎
*2000年
*:國家級重點中專學 校
*2003年
*:廣東省職業教育工作先進單位
*:2000—2002年度廣州市先進集體
*2004年
*:製造業和現代服務業技能型緊缺人才培養培訓工程定點單位
*2005年
*:廣東省現代化示範性中職學校試點學校
*:全國職業教育先進單位
*2006年
*:廣州市首批高級職業技術學校
*2008年
*:東西部學校結對幫扶先進單位
*:廣州市安全文明校園
*2009年
*:全國教育系統先進集體
*:全國德育管理先進單位
*2010年
*:全國中等職業學校德育工作先進集體
*2011年
*:國家中等職業教育改革發展示範校專案建設單位

## 攷

類:廣州技校
類:廣州市白雲區
熊小芸

**熊小芸**（****，）係香港電影女演員，中泰混血兒。1993年加入電影圈，做過演員、配音員、歌手同歌唱導師。

## 電影作品

## 電視劇（[[無綫電視]]）

## 攷

## 連出去
* 
*
江嘉敏

**江嘉敏**（，，），係香港女藝人，持續活躍於電視劇、電影、電視廣告、平面廣告、MV、微電影等影視作品嘅幕前演出，參與唔同嘅演藝活動。

## 概況

江嘉敏喺小康之家長大，6歲開始學鋼琴，12歲就已經彈到演奏級。佢之後除咗學二胡、打鼓，同自學結他呢啲樂器之外，重有跟專業老師學唱歌同埋跳舞。讀書嗰時除咗學西方舞，重參加咗合唱團。後來佢嘅興趣擴展到Jazz Funk嗰類舞。根據一啲雜誌嘅訪問同佢喺Fans專頁上面透露，知佢有時喺時間許可同適當嘅安排之下，會教人鋼琴。重有，佢都好希望增強佢歌唱上嘅才藝。

佢自細喺香港島南區住，小學讀鴨脷洲海怡寶血小學，中學讀薄扶林嘉諾撒聖心書院，中五就投身演藝界。

佢17歲主演《野犬與貓咪》，係香港鮮浪潮國際短片競賽最佳創意獎（學院組）得獎作品。2014年，佢主演麥曦茵執導嘅《曖昧不明關係研究學會》而正式出道。2016年，佢第二部領銜主演嘅電影 —— 由黃國輝執導嘅《此情此刻》（The Moment）喺中秋節時喺香港上映咗，套戲亦喺福岡映画祭入咗圍。

2016年江嘉敏同無綫電視簽約拍劇，頭一個作品係2017年2月首播嘅《親親我好媽》。雖然佢喺呢套劇嘅演出畀觀眾讚，不過因為佢簽咗無綫後都客串對手viuTV處境劇《三一如三》一個單元，激嬲咗無綫，所以被禁出席《親親我好媽》嘅宣傳活動，直到5月先至「解凍」，有得出席《不懂撒嬌的女人》宣傳活動，重頂埋傷咗嘅鄧佩儀拍台慶劇《誇世代》。佢喺呢兩套無綫劇嘅角色都好受歡迎，所以做咗嗰年Google香港地區「年度熱爆搜尋榜女娛樂名人」嘅第一名。

## 影視作品
### 電影

### 微電影

### 電視電影（[[無綫電視]]）

### 電視劇（[[無綫電視]]）

### 電視劇（[[港台電視]]）

### 電視劇（[[ViuTV]]）

### 電視節目（[[無綫電視]]）

### 電視節目（[[ViuTV]]）

### 電視節目（[[HOY TV]]）

### 電視節目（[[now TV]]）

### 網絡頻道節目

### MV演出
#### 參演其他歌手MV

### 電視廣告

### 平面廣告

## 其他
### 報章雜誌
*《MENCLUB》
*《MILK》
*《東周刊》
*《明報周刊》
*《壹週PLUS》
*《東網》
*《新假期》Cover Story
*《CHIT CHAK》時尚網上雜誌 人物專訪
*《新假期》Guide book
*《新假期》Cover Story
*《Tao》Magazine 豆蔻
*《新假期》Cover Story
*《Tao》Magazine 
*《100毛》
*《DIGI數碼雙周》Cover Girl
*《新Moday》- Fashion Chic
*《U Magazine》Cover Story
*《Milk X》
*《e-zone》Cover Girl
*《相機世界》
*《新monday》Girls 個人專訪
*《好報》@《太陽報》個人專訪
*《Face》Magazine-Beauty Hunt 個人專訪
*《AV雙周》影音雜誌 個人專訪
*《Face》Magazine-U花U草 個人專訪
*《Choy》Magazine-Cover Girl 
*《婚禮Wedding》Magazine
*《美麗感覺MISS》月刊
*《iMORE.hk》@《新Monday/Honey》
*《Milk》Magazine
*《Yes!!》Magazine–城市驚喜

### 訪問
*第1024期 Yes!!Magazine - 城市驚喜（專訪）
*第4期 Choy 啋！Magazine - Cover Girl（專訪）
*新monday（iPad版）- Girls（專訪）
*2014年3月5號 Now TV 觀星台《雙梁計》（微電影《狩獵都市》專訪）
*2014年3月10號 新城電台知訊台百萬USB（微電影《狩獵都市》專訪）
*第152期 DC Photo（專訪）
*第300期 Face Magazine - U花U草（專訪）
*第1266期 壹周刊 - 今期流行（活動訪問）
*第825期 e-zone（DIGI） -Cover Girl（專訪）
*第241期 AV Biweekly 專業影音雜誌 - Crazy Story Teller（「由短片走到電影的女孩Kaman」專訪（上））
*第242期 AV Biweekly 專業影音雜誌 - Crazy Story Teller（「由短片走到電影的女孩Kaman」專訪（下））
*第373期 Face Magazine - Beauty Hunt ：江嘉敏
*第315期 DIGI數碼雙周 - Cover Girl - Portarit
*2014年9月 好報 - 個人專訪-小章子怡
*2014年9月 教育城網站-閱讀城「面向陽光的女孩Kaman」專訪（一）
*2014年10月 教育城網站-閱讀城「面向陽光的女孩Kaman」專訪（二）
*第179期 TAO Magazine - Running Life 身心管理 Kaman Kong
*20141219 體路 - 人物專訪（Adidas - Leap）
*2015年6月12號《CHIT CHAK》CC Candy/Chili by Kaman Kong
*2015年12月11號《壹週PLUS》網劇拍攝探班訪問

### 活動主持/出席活動

## 感情生活
佢曾經同親中派醫療界人士陳正寧拍拖。

## 參考

## 連出去
*
*
*
*Kaman Kong 江嘉敏 官方授權 敏迷族 YouTube頻道

類:前無綫電視女藝員
蔣祖曼

**蔣祖曼**（，），香港女演員，曾經係香港電視網絡合約藝員，被稱為「獨立電影女皇」，2022年1月做咗無綫電視經理人合約藝員。

## 演出
### 電影
* 2019年 《花椒之味》
* 2018年 《逆向誘拐》飾 Ashley
* 2018年 《非同凡響》飾 陳老師
* 2017年 《沖天火》
* 2017年 《鬼網》 飾 Jenny
* 2013年 《》Stanley J. Orzel指導
* 2012年 《古惑仔：江湖新秩序》陳翊恆執導
* 2011年 《竊聽風雲2》麥兆輝、莊文強執導
* 2011年 《大藍湖》曾翠珊執導（第十八屆香港電影評論學會大獎推薦電影、第31屆香港電影金像獎最佳新晉導演 獎、第15屆上海國際電影節亞洲新人獎之評委會特別獎）
* 2011年 《》配音 徐克、張之亮執導
* 2011年 《交錯》陳子斌執導
* 2010年 《酒徒》黄國兆執導（15屆斧山國際電影節、2011香港國際電影節）
* 2010年 《霧》許潔華執導（2010香港獨立電影節開幕電影、亞美國際影展、愛丁堡國際電影節、阿姆斯特丹CinemAsia、挪威kosmorama Trondheim國際電影節）
* 2009年 《慢性中毒》許雅舒執導（2009香港亞洲電影節開幕電影、14屆斧山電影節New Current Award入圍電影）
* 2009年 《三條窄路》崔允信執導（2008香港亞洲獨立電影節閉幕電影）
* 2008年 《》劉國昌執導
* 2008年 《戀人路上》曾翠珊執導
* 2008年 《流年似水》鄭啟明執導
* 2007年 《小心眼》黎妙雪執導
* 2004年 《》麥婉欣執導（61屆威尼斯國際電影節影評人週閉幕電影、斧山電影節、東京電影節競賽電影、瑞典斯德哥摩電影節）

### 電視劇（香港電視網絡）

### 電視劇（[[viuTV]]）

### 電視劇（無綫電視）

### 電視劇（[[香港電台]]）

### 舞台劇
* 2012年 《》(劇協最佳女配角提名）
* 2011年 糊塗戲班 《火星人rerun》
* 2011年 騎士創作《江戶無雙》
* 2011年 同流《關‧愛》
* 2011年 Loft Stage《Merry x'mas my love》
* 2011年 700《Reason to be pretty》(劇協最佳女主角提名）
* 2010年 糊塗戲班 《火星人first run》

### 電視/平面廣告
* 
* 
* 
* 
* 

### MV演出
* 2013年 MV演出 
* 2011年 MV演出 

## 攷

## 出面網頁
* 
* 
* 
*
*

類:香港電視女演員
類:香港電影女演員
類:無綫電視女藝員
類:前香港電視網絡女藝員
祖曼
傅楚惠

**傅楚惠**（****，），原名**傅子欣**，又曾經叫做**傅楚卉**，係香港女演員，為前香港電視網絡同無綫電視合約藝員。曾經參與1998年度香港小姐競選，但落選。1999年，佢參與第13期無線電視藝員訓練班而加入無綫電視。此外，曾經同潘芝莉輪任六合彩節目主持。2002年，佢被無綫電視派到兒童組主持細佬節目《開心小跳豆》。2004年，傅楚卉約滿離開無綫電視。2006年，同拍拖八年嘅男友拉埋天窗，2007年生咗個女Chole。2012年，佢加入香港電視網絡，2013年約滿香港電視網絡後離開。

## 演出作品
### 電視劇（[[無綫電視]]）
*1999：真情
*1999：雙面伊人 飾 女護士
*1999：非常保鑣 飾 護士
*1999：洗冤錄 飾 少女
*1999：創世紀 飾 女公關 ( Irene ) 及葉榮亨女友 ( Suki )     
*2000：夢想成真 飾 時裝店店員／售貨員
*2000：楊貴妃 飾 才人妃子
*2000：十月初五的月光 飾 Ann 
*2000：FM701 飾 Office Lady
*2000：妙手仁心II 飾 簡和平（Peace）
*2001：皆大歡喜 飾 春梅
*2001：七姊妹 飾 七妹
*2001：娛樂反斗星 飾 關絲琳／孫琳
*2001：封神榜 飾 李貴妃
*2001：錦繡良緣 飾 楚楚
*2002：烈火雄心II 飾 琪琪
*2003：金牌冰人 飾 林翠貞
*2003：天子尋龍 飾 織女
*2003：繾綣仙凡間 飾 永明郡主
*2003-2005：皆大歡喜 飾 孕婦
*2004：足秤老婆八両夫 飾 吳莉莉
*2004：怪俠一枝梅 飾 阮溪沙
*2004：血薦軒轅 飾 春梅
*2005：Yummy Yummy 飾 紅
*2005：開心賓館 飾 「寫意旅行社」職員
*2006：追魂交易 飾 林芷君
*2006：人生馬戲團 飾 陳三妹（青年）
*2006：施公奇案 飾 游彩
*2006：謎情家族 飾 陳麗雲（青年）

### 電視劇（[[香港電視網絡]]）
*2014年：警界線
*未播映：開腦儆探 飾 金子慧

### 網劇
*2017年：反黑OCTB

### 電影
*2002年：二人三足 飾 護士

### 節目主持（[[無綫電視]]）
*1999年：《六合彩主持》（同潘芝莉）
*2002年：《開心小跳豆》

## 攷

## 連出去
*
*
*傅楚卉 blog
*傅楚卉 香港電視HKTV

類:香港電視女演員

子欣
我孫子

**我孫子**係日本千葉縣西北部一城市。人口數大約131,000。

## 知名人士

* 磯崎憲一郎：小說家。《最終的棲身處》獲得第141回芥川賞
* 金子誠：職棒選手
* 青木功：職業高爾夫球手
李心潔

**李心潔**（，）係馬來西亞籍演員，亦曾經做過歌手，老公係香港電影導演彭順。2002年李心潔憑恐怖片《見鬼》，攞到金馬獎、香港電影金像獎、香港電影金紫荊獎同華語電影傳媒大獎嘅「最佳女主角」。除咗電影，佢亦拍過幾套電視劇，包括香港電視網絡開台劇《選戰》做女主角葉晴。

## 出面網頁
* 
* 
* 
* 
* 
* 李心洁_影音娱乐_新浪网
* 李心洁_腾讯娱乐

類:馬來西亞女歌手
郭鋒 (演員)

**郭鋒**（，，有時俾人寫錯做**郭峰**（並非山字頭，佢係金字邊），原名**郭民富**）係香港影視男演員，本身係麗的電視、無綫電視、亞洲電視同香港電視網絡前藝員，1990年代去過亞洲電視，之後再返無綫電視，2012年轉投香港電視網絡。

郭鋒老婆係演員歐陽珮珊，喺1983年電視劇《神鵰俠侶》演黃蓉而出名，亦令郭鋒多咗個「郭大俠」嘅稱號。

## 演出

### 電視劇（無綫電視）
* 《萬水千山總是情》 飾 莊夢蝶阿哥
* 《創世紀》 飾 霍景良
* 《尋秦記》 飾 呂不韋
### 電視劇（ViuTV）
*2020年：《歎息橋》 飾 青年李文滔

鋒
古留斯·約亨聶斯

**古留斯·維亞納·約亨聶斯**（；）係德國裔羅馬尼亞政治人，先後擔任主席同黨魁。2014年11月16號以反對派領袖身份擊敗總理域托·龐塔，當選羅馬尼亞第五任總統，亦都係羅馬尼亞自東歐劇變以來第一位德裔總統。

## 參考


## 出面網頁

類:元首人物
黃美棋

**黃美棋**（，）係香港影視演員，喺香港出世，祖籍台山。舊時係香港童星，出名角色係電影《行運一條龍》嘅「小芬女」，曾經係香港電視網絡及亞洲電視合約女藝員，當中喺電視劇《大眾情性》做第二女主角，2017年開始做咗無綫電視非合約藝員，2021年正式加入無綫電視。黃美棋而家個男朋友係藝人鍾健威，2024年4月6號，拍拖11年後才正式結婚。

## 演出作品

### 電視節目（[[無綫電視]]）
*2018年：誇極限大挑戰 參賽者
*2018年：生活100錯 主持
*2018年：大灣區 活好D（第一輯）主持（第3、4、6、7集）
*2018年：一帶一路一狀元 參賽者（第6集）
*2019年開始：流行都市 主持
*2019年開始：＃後生仔傾吓偈 主持（第411集開始）
*2019年開始：＃一屋後生仔 主持
*2019年：大灣區 活好D（第二輯）主持（第9-11集）
*2019年：香港美食一條街 主持
*2019年：美食一條街 順德篇 主持

### 電視節目（[[ViuTV]]）
*2016年：Come On Baby 第13集嘉賓
*2017年：攝·太帥 主持

### 電視劇（[[香港電視網絡]]）
*2015年：我阿媽係黑玫瑰 飾 鍾樂水
*2015年：第二人生 飾 朱敏儀（青年）
*2015年：導火新聞線 飾 張燊蕊
*2015年：大眾情性 飾 吳祖苗
*2015年：歲月樓情 飾 何美恩
*2015年：還來得及再愛你 飾 同學

## 軼事
*黃美棋聯同吳海昕亦係同年同月同日出世。

## 註釋

## 參考

## 出面網頁
* 
* 
* 
* 
*
黃芷晴

**黃芷晴**（Adrian Wong，）係香港女藝人，前香港電視網絡藝員，阿爸阿媽係藝人黃日華同。

## 影視作品
### 電視劇
 

### 電影

### 微電影

## 主持

## 嘉賓

## 參考資料

## 出面網頁
*
*
*
*
姜麗文

**姜麗文**（，**Lesley Chiang**，）係香港女歌手兼女演員，而家係無綫電視藝員，阿爸係演員秦沛，而阿叔姜大偉同爾冬陞亦係演藝人。

## 演出
### 主持
*日本NHK電視台兒童節目
*香港NowTV 山步行 第5集
*TVB 新春辦年貨、2018國泰航空新春國際匯演之夜

### 電視劇
*2011年：香港電台 非常平等任務 飾 Mona（第6集）
*2013年：香港電台 非常平等任務 飾 Ann（第2集）
*2015年：香港電視 童話戀曲201314 飾 朱倩怡（Karlie、咖哩）
*2015年：香港電視 第二人生 飾 Lesley
*2015年：香港電視 三面形醫 飾 崔敏兒（Man、阿兒）
*2019年：無綫電視 廉政行動2019 飾 蘇韋薇
*2019年到而家：無綫電視 愛·回家之開心速遞 飾 Liza、Meli（第641集）
*2019年：無綫電視 街坊財爺 飾 烏亞男（Man）
*2020年：無綫電視 踩過界II 飾 江寶釵
*2021年：無綫電視 星空下的仁醫 飾 羅麗娜
*2022年：無綫電視 雙生陌生人 飾 劉雅雯（Mandy）
*2022年：無綫電視 白色強人II 飾 范慧珊（Rachel）

### 電視節目
*2011年：無綫電視 超級巨聲3表演嘉賓（第5集）
*2011年：福祿壽大假光臨
*2013年：香港有線電視 星二代捱世界嘉賓（第5集）
*2015年：浙江衛視 我不是明星亞軍（第5季）
*2017年：國家地理頻道 Island Hunter主持
*2018年：TVB 50+1再出發節目巡禮2019
*2019年：眼睛去旅行
*2020年：蒲·世界（第8、9集主持）
*2023年：職工頭圍用膳 東京篇
*2023年：隔山買假期

### 電影
*2009年：新宿事件
*2015年：紀念日
*2017年：我要發達

## 音樂作品
### 專輯

### 單曲
;2010年
*護脊操
*Showtime（曲、詞、監）
*寧願得不到你（曲、監）
;2011年
*If（曲、監）
;2013年
*Forever（曲、監）
*Forever - Japanese Version（曲、詞、監）
*Wingman（曲、詞）
;2017年
*Until We Meet Again（曲、詞、監）
;2019年
*念（曲、監）

### 為其他歌手之創作
*2012年 陳慧琳 《So Hot》（作曲）
*2013年 陳奕迅 《主旋律》（作曲）
*2014年 Super Girls 《守衛兵》（Rap詞）
*2014年 周柏豪、連詩雅 《日落日出》（Rap詞）
*2015年 鄧養天 《凹凸》（Rap詞）
*2016年 2PM 《Promise (I'll Be)》（作曲、詞）
*2017年 鄭欣宜 《你是什麼時候開始不愛我的？》（作曲）

## 派台歌曲成績

## MV

*Benji and Lesley - Showtime（TVBMV）
*姜麗文 - 寧願得不到你（TVBMV）

*姜麗文 - Forever（官方MV）
*姜麗文 - Forever-Japanese version（官方MV）
*姜麗文 - 寧願得不到你（官方MV）

*姜麗文 - Wingman （官方MV）

## 獎項
### 2010年度
*新城勁爆頒獎禮2010 - 新城勁爆新人王（創作組合）（以組合Benji & Lesley身份得獎） 
*第三十三屆十大中文金曲頒獎音樂會 - 最有前途新人獎 優異獎（以組合Benji & Lesley身份得獎） 
*2010年度十大勁歌金曲頒獎典禮 - 最受歡迎組合獎 銅獎（以組合Benji & Lesley身份得獎）

### 2011年度
*新城勁爆頒獎禮2011 - 新城勁爆組合（以組合Benji & Lesley身份得獎）

### 2013年度
*新城勁爆頒獎禮2013 - 新城勁爆創作歌手
*第三十六屆十大中文金曲頒獎音樂會 - 最有前途新人獎 優異獎

### 2015年度
*HKTVFansClub投票活動 - 最有前途女演員（三面形醫 - 崔敏兒）

## 參考

## 出面網頁
* 
* 
* Benji and Lesley官方網站
* 樂壇小核彈Benji & Lesley官方歌迷會
* 
* 
* 
* 
* 姜麗文blog 
*
木糠布甸

**木糠布甸**（）係葡萄牙甜品，澳門好流行。木糠布甸面頭嘅「木糠」，其實係餅乾碎（通常用馬利餅或者消化餅）；底嗰浸布甸就會用打發起嘅淡忌廉、煉奶同雲呢拿油整。
阿伏加德羅常數

喺物理同化學裡面，**阿伏加德羅常數**（符號：**''N''<sub>A</sub>**）係一個常數，等於**(6.02214129±0.00000027)×10<sup>23</sup>** mol−1。佢個名來自意大利化學家阿伏加德羅。阿伏加德羅常數嘅具體定義係：當以 mol−1為單位時，佢嘅數值等於 12 克碳-12裡面所含嘅碳原子個數。阿伏加德羅常數通常用於代表一摩爾物質所含嘅基本單元（如分子或原子）嘅數量，係聯繫一種粒子嘅摩爾質量同絕對質量嘅比例常數。

## 睇埋
*摩爾

## 參考
摩爾質量

**摩爾質量**是一摩爾純淨物（單質或者化合物）嘅質量同物質量嘅比值，國際單位係千克/摩爾，但係歷史上好多文獻都用克/摩爾做單位。

原子（分子）摩爾質量嘅數值通常叫做嗰種原子（分子）嘅相對原子（分子）質量。相對原子（分子）質量無單位，而摩爾質量就有。

## 類似概念嘅比較

## 睇埋
*阿伏加德羅常數
核素

物理學同化學嘅**核素**係指某一種元素多種同位素裡面其中嘅一種。核素有確定嘅質子數同中子數。

大部分核素會用對應嘅元素符號表示，並將質子數同質量數分別寫喺元素符號左下角同左上角。

有啲核素有自己個名同埋符號。例如氫有三種核素，佢哋之間互為同位素。中子數為0, 1, 2嘅核素分別叫做氕、氘、氚。後面兩種有自己嘅符號，分別係 D 同 T。符號 H 既可以指氫元素，又可以特指氕。

## 睇埋
*同位素
質量數

物理學同化學嘅**質量數**係指某一種核素裡面質子同中子嘅總數。質量數係無量綱量，而且始終係整數。

## 其它類似概念
*質量數：根據定義，碳-12爾種核素嘅質量數係12，氫-1爾種核素嘅質量數係1，而「碳元素嘅質量數」爾種講法無意義；
*摩爾質量：根據摩爾嘅定義，碳-12爾種核素嘅摩爾質量準確值係0.012 kg/mol，氫-1爾種核素嘅摩爾質量會接近 0.001 kg/mol，但唔相等（詳見下文，實際上大概係 0.001007825 kg/mol）。根據碳、氫元素各種同位素嘅自然豐度，天然存在嘅碳單質道，碳原子嘅摩爾質量大概係 0.01201 kg/mol，天然存在嘅氫氣道，氫原子嘅摩爾質量大概係 0.0010079 kg/mol，氫分子嘅摩爾質量大概係 0.0020159 kg/mol；
*相對（原子/分子）質量：碳-12爾種核素嘅相對原子質量準確值係 12，氫-1爾種核素嘅相對原子質量大概係 1.007825。天然存在嘅碳單質嘅相對原子質量大概係 12.01，天然存在嘅氫氣嘅嘅相對原子質量大概係 1.0079，相對分子質量大概係 2.0159；
*式量：式量係針對化學式而言，「C」爾個化學式嘅式量大概係 12.01，「H2」爾個化學式嘅式量大概係 2.0159。

### 質量數同（核素嘅）相對原子質量之間嘅區別同聯繫
根據定義，一種核素嘅質量數始終會係整數，但係相對原子質量雖然數值上好接近質量數，但往往唔係整數（碳-12除外，根據摩爾嘅定義碳-12嘅相對原子質量係整數），噉係因為：
#質子同中子嘅質量唔相等，而且電子亦有質量。計算質量數嘅時候，質子同中子都係計成1，但係其實佢哋之間嘅質量唔相等。另一方面，計質量數嘅時候係無計電子。正因為噉，即使唔考慮質量虧損（:en:Nuclear_binding_energy#Mass_defect），一個碳-14原子（含有6個質子、6個電子同8個中子）嘅質量同一個碳-12原子（含有6個質子、6個電子同6個中子）嘅質量之比唔會係 14:12，於是碳-14爾種核素嘅相對原子質量亦唔會啱好等於整數 14。
#形成原子核嘅時候有質量虧損。如果衹係受到第一個因素影響，氫-2原子（含有1個質子、1個電子同1個中子）嘅質量會係碳-12原子（含有6個質子、6個電子同6個中子）嘅六分之一。但實際情況唔係噉。因為形成原子核嘅過程中會發生質量虧損，即係一部分質量會轉變成能量釋放出來，所以碳-12原子核嘅質量係會略小於（而唔係等於）6個質子同6個中子嘅質量總和。由於形成唔同嘅原子核，質量虧損都唔同，所以氫-2原子嘅質量並唔會啱好等於碳-12原子質量嘅六分之一。

## 參考
*
鷹

**鷹**，又叫**鵰**、**鷲**，係鷹科幾個屬嘅統稱，都係比較兇猛嘅大雀。

## 註

## 睇埋

*禿鷹
漢字部件

**漢字部件**（）係漢字嘅組成部分。佢哋可以通過唔同方式組合形成漢字。漢字部件有可能可以再拆。如果一個部件無辦法再拆成更細而仍然有意義嘅部分，就叫做基礎部件。同時係漢字嘅部件叫做成字部件。如果一個部件係基礎部件同時又係成字部件，佢就係。

漢字部件同部首有聯繫，但又唔同。一個漢字可以由多個部件組成，但係衹會有一個確定嘅部首。

喺軟件裡面，漢字用漢字部件同「結構」來描述。有唔少都係通過將漢字按照一定規則拆成漢字部件之後對各部件分別編碼，例如同埋倉頡輸入法。

有啲軟件同網站提供用漢字部件查字嘅功能。萬國碼裡面亦有用來同漢字部件一齊用，用來描述漢字結構嘅字符。佢哋喺 U+2FF0 到 U+2FFB 道。
王昆 (歌手)

**王昆**（；）係中國內地一位好出名嘅女歌手。之前佢唱過南泥灣、扮過白毛女同埋喺東方紅嘅片入面出過鏡。佢喺歌聲同埋舞台方面，都搞到好多人都記得佢。佢既係中國改革開放後，第一批推廣新型歌唱技巧嘅大師級人物。

昆
類:中國女歌手
模糊限制語

**模糊限制語**（，）係語言學嘅概念，指用嚟表示含糊、機率、慎重、不明確嘅用字。依個概念最早喺1972年提出，係其中一種婉轉嘅方式，喺平時生活同論文寫作裡面都會用。用模糊限制語又叫**採取保守立場**（），係一種語言技巧。

模糊限制語通常係形容詞或者副詞，不過都有可能係子句。

## 例子
#要提下，可能有啲**無咁重要**嘅因素。
#**我唔係專家**，不過你**或者可以試下**重啟你部機。
#**我所知道嘅衹係**，吸煙對你身體唔好。
#我**聽講**佢哋結咗婚。
#**順便問句**，你鍾唔鍾意部車？

## 睇埋
*歧義
*含糊
*能願
*助動詞
*據由
*雙重意思

## 參考
自卑情結

**自卑情結**（，，）係亞弗列亞德勒提出嘅裡面嘅概念，爾個概念源自弗洛伊德嘅精神分析。佢指嘅係一種認為自己喺某方面達唔到標準或者比唔上人哋嘅感覺。爾種感覺通常係潛意識嘅，而且有可能會引起兩種極端反應：一係喺另外一個方面過分追求完美（心理學上稱為過度補償），另一種就係對自己認為唔掂嗰方面一味逃避，包括造成社交孤立。

自卑情結同有聯繫，又有唔同。「自卑」講嘅係一個人喺個別時間個別事件上嘅特定反應。如果一個人喺某一方面持續遭遇失敗或者俾人笑，佢喺嗰方面嘅自卑感就會逐漸強化，有可能發展成自卑情結。

近年來，隨著日本文化嘅傳播，有人會喺中文道借用日語詞「」來描述自卑情結。
紅狐

**紅狐**，又叫**赤狐**、**火狐**，係種狐狸，成身大部份都係紅色，主要分佈喺成個北半球地區。
第47屆日本眾議院議員總選舉

**第47屆日本眾議院議員總選舉**會喺2014年12月14號舉行，改選日本眾議院全部475個議席。由於重新劃過選舉區邊界，導致今屆選舉由上屆嘅300個縮水到295個（0增5減）。所以總議席亦都由480個減少5個到475個。

## 背景
2012年12月第46屆日本眾議院議員總選舉之後，自民黨同埋公明黨就係眾議院霸住超過三分之二議席嘅絕對多數，第二次安倍內閣施政可以話一帆風順。喺經濟方面實行安倍經濟學，同美國一樣諗住有無限金錢嘅量化寬鬆、機動財政政策、規則緩和爾「三支利箭」；喺地方推行創生同婦女活躍戰略；規劃國家戰略特區試驗規則緩和政策；加入TPP（跨太平洋戰略經濟夥伴關係協議）談判。國家安全保障方面就通過《特定秘密保護法》；成立國家安全保障會議；廢除武器出口三原則；解禁集體自衛權。外交方面，實行全方位地球儀嘅全方位外交，改變咗日本戰後嘅消極和平主義，轉咗做積極和平主義，強化日美關係、日印關係、日澳關係等。

但係就喺呢個時候，經濟狀況雖然曾經出現過一陣較強勢嘅好轉，日經平均指數比民主黨政權時代翻咗一倍，日元匯率大幅插水；但係經濟狀況其實唔係好穩，經濟數據大起大落。而2014年4月將消費稅上調到8%之後，對消費同投資嘅衝擊就遠超預期，兩個季度嘅經濟都係負增長，技術上陷入咗衰退。安倍內閣嘅婦女活躍戰略同埋規則緩和政策亦畀人話係緩慢同埋保守。「地球儀外交」亦畀人話輕視對中國同韓國外交，鄰國外交幾乎無郁過；2013年底安倍首相參拜靖國神社，亦令到日本同中韓就歷史認識問題嘅爭執更加犀利。

第二次安倍內閣嘅支持率就一直維持喺較高水準，曾經去到70%以上；雖然後期支持率有所下滑，但係對比大多數日本內閣嘅支持率，始終都係較高狀態。

### 解散嘅時機
第二次安倍內閣成立到宜家，執政黨入面至少出現過三次比較犀利嘅解散眾議院聲音：

#2013年夏季：由於「一票的格差」問題，眾議院議員總選舉嘅結果喺史上第一次被地方裁判所裁定違憲同埋無效。執政黨內有人認為應該趁機解散眾院，順便一次過舉行日本兩院嘅選舉。但係只係諗過冇實行，後來亦通過咗選舉區嘅「0增5減」方案，最高裁判所亦冇裁定上屆選舉無效。
#2014年夏季：安倍內閣堅持喺2014年夏季內閣閣議通過解禁集體自衛權，但係一直喺自民黨嘅盟友公明黨就玩起拖字決，因為公明黨入面有好多人唔支持咁做。但係自民黨就威脅取消同公明黨嘅聯合執政關係，並解散眾議院提早大選，成功迫使公明黨聽話應承，同意解禁集體自衛權。
#2014年11月：第二次安倍內閣改造之後，兩個女性閣員都同時出現賄選等醜聞而上任唔到一個月就焗住辭職，重創安倍內閣嘅威望。在野黨亦因為呢個原因喺國會追究內閣嘅責任，杯葛審議，立法工作緩慢。加上消費稅上調之後，2014年第二、三季度嘅經濟都衰過預期，安倍政府諗住推遲第二階段嘅消費稅上調計劃。但推遲上調消費稅計劃會違反左2012年同民主、自民、公明嘅三黨協議，因此有必要舉行大選將問題交俾選民話事，同埋視為對安倍經濟學信任票。

## 結果
以自民黨同公明黨嘅執政聯盟攞到壓倒性嘅議席，議席超過三分之二。安倍晉三繼續做首相。

自民黨副總裁麻生太郎同埋因政治資金醜聞而請辭嘅前經濟產業大臣小淵優子亦都喺各自選區贏出。而在野民主黨黨魁，海江田萬里就喺佢選區輸咗。

### 黨派獲得嘅議席

出處：
* 議席數：
* 得票數：

## 議員
### 小選舉區贏咗嘅人
        

### 比例代表贏咗嘅人
     

### 第一次參選就贏咗
有※曾經係參議院議員
#### 自由民主黨

#### 民主黨
* 金子惠美※
#### 維新黨

#### 公明黨

#### 日本共產黨

#### 無黨藉

### 重新返到眾議院
#### 自由民主黨

#### 民主黨

#### 維新黨

### 輸咗選舉嘅人
#### 自由民主黨

#### 民主黨

#### 維新黨

#### 次世代黨

#### 生活黨

#### 無黨藉

### 引退同埋唔參選嘅人
#### 自由民主黨

#### 維新黨
* 村上政俊（大阪4區）

#### 次世代黨
* 今村洋史（比例東京區）

#### 日本共產黨
* 佐佐木憲昭（比例東海區）

#### 無黨藉
* 林原由佳（比例近畿區）

## 攷
區

**區**有兩個讀音，分別嘅可以係：
;區（）
*一種政區名
**特別行政區，根據一國兩制設置嘅中國政區
**自治區，中國嘅省級民族自治區域
**行政督察區，中華民國大陸時期、中華人民共和國初期設嘅政區，介於省級同縣級之間
**專區，中華人民共和國初期到1970年代時設嘅政區，屬於地級，由行政督察區變來
**地區，中華人民共和國1970年代之後設嘅政區，屬地級，由專區變來
**市轄區，城市嘅城區劃分
**縣轄區，一種中國鄉級政區，設喺縣之下，但因爲管埋啲鄉鎮，地位又高過一般嘅鄉級政區
**大區
**堂區
**行政區，日本嘅政令指定都市下嘅行政單位
*選區，投票選舉嘅分區
*某一處特定區域或者某笪埞
**經濟區，一笪內部有緊密經濟聯繫嘅地區
**工業園，政府搞嘅工業區
**保護區，劃出嘅保護對象嘅地理範圍，可以係自然保護區，亦可以係文物保護區
*區 (元素週期表)，元素週期表入面嘅分區

;區（）
*區氏，一個姓
第58屆美國總統選舉

**第58屆美國總統選舉**喺2016年11月8號喺美國舉行。做緊總統嘅奧巴馬已經連任咗兩屆，所以呢次選舉奧巴馬冇份參加，而選情方面執政民主黨喺2014年參議院中期選舉中輸咗之後，就冇晒參眾兩院控制權，奧巴馬施政變得舉步為艱，呢個情況好似前總統艾森豪威爾喺1958年嗰次中期選舉中輸咗之後，第二個面臨呢種嚴峻形勢嘅總統。

雖然希拉莉獲得嘅普選票多過當勞侵接近300萬票，但係喺選舉人票制度嘅情況下，呢次選舉最終由共和黨嘅當勞侵以304張選舉人票贏出，而當奴侵亦成為美國史上第五位贏選舉人票輸普選票嘅美國總統。

## 日程安排
### 2016年
* 6月：共和黨全國大會
* 8月或者9月：民主黨全國大會
* 11月8號：一般選民嘅投票
* 12月中旬：選舉人票嘅投票

### 2017年
* 1月上旬：正式決定，總統同副總統當選人。
* 1月20號：美國總統就職典禮

## 攷
第11屆中華民國總統選舉

**第11屆中華民國總統選舉**響2004年3月20號舉行，選出中華民國第11任總統、副總統。尋求再做總統嘅陳水扁同副總統呂秀蓮以唔到三萬票贏咗。

喺呢次選舉入面，最多票嘅兩組候選人（陳水扁／呂秀蓮同埋連戰／宋楚瑜）嘅票都係差唔多（差千分之二），係咁多次臺灣選舉同全世界嘅總統選舉都冇發生過，亦都可以話係絕冇僅有，就係因為大家嘅票都差唔多，而且廢票又多（33萬票），令到輸咗嗰一邊嘅連戰懷疑呢次選舉有古惑，發動泛藍嘅人嚟抗議呢次選擇結果，叫政府將啲票封住要求再點過票，亦同時話呢次選舉有好多唔妥嘅地方係一場唔公平嘅選舉。後來更去埋法院告陳水扁當選同選舉結果冇效，但係最高法院判佢敗訴，由於最高法院嘅判決冇得上訴，連戰、宋楚瑜嘅人唯有焗住承認呢次選舉結果，而陳水扁同呂秀蓮亦如期喺2004年5月20號上任。

## 選舉結果

## 各個縣市投票結果
（注：最多票會用紅色字體寫出嚟）





## 攷
2014年中華民國地方公職人員選舉

**2014年中華民國地方公職人員選舉**，亦叫做**2014年九合一選舉**，喺2014年11月29號舉行，喺中華民國嘅直轄市（6都）選出直轄市長、直轄市議員同里長，喺直轄市山地原住民區係第一次選出區長同區民代表；而臺灣省（11縣3市）就夾埋福建省（2縣）一齊選出縣市長、縣市議員、鄉鎮市長、鄉鎮市民代表同村里長。冚嘭唥加埋晒有11,130名，分別係直轄市長6名、直轄市議員375名、縣市長16名、縣市議員532名、鄉鎮市長198名、鄉鎮市民代表2,096名、村里長7,851名、山地原住民區長6名、山地原住民區民代表50名。。

## 概論

呢次選舉喺中國國民黨主席馬英九喺2012年連任總統後第一次嘅全國性選舉，亦被視為係對馬英九政府嘅信任投票，為臺灣政治日後發展有關鍵性嘅指標，亦都係具有2016年中華民國總統選舉前哨戰嘅重大意義。呢次選舉亦都係臺灣政治史上最大規模嘅地方選舉，選出嘅公職人員有成11,130人。呢次選舉同其他選舉唔同嘅地方就係冚嘭唥地方公職人員選舉合併舉行，咁樣選舉就可以使少尐錢，降低社會成本。同埋呢次亦都係自1994年中華民國省市長同埋省市議員選舉以嚟最大規模嘅地方層級選舉。

## 首創記錄
呢次選舉係参選人數最多嘅一次，登記參選嘅人有成19,762人。

## 參考
華北

**華北**（）係一中國地理大區，廣義上等於北中國。傳統上，淮河以北嘅中國地區都可以叫做華北。按照省份，有官方嘅地理分區，其中中華民國大陸時期將河北、山東、河南、山西、陝西、甘肅、北平、青島、天津、西安共六省、四直轄市劃爲華北地區，而家嘅中華人民共和國將北京、天津、河北、山西、內蒙古共兩直轄市、兩省、一自治區劃爲華北地區。
湯盈盈

**湯盈盈**（；，）係香港女演員，喺加拿大滿地可出世，家下係無綫電視經理人合約女藝員。

## 簡歷
湯盈盈祖籍順德勒流，喺加拿大滿地可大，中學畢業之後讀。

1994年參選加拿大滿地可小姐奪冠。1995年去香港參選國際中華小姐競選，雖然攞唔到冠軍，但係無綫電視都同佢簽約成為旗下藝員，之後加入第八期藝員進修班，同期學員重有姚瑩瑩同埋滕麗名。佢參演咗好多套電視劇，但係由於佢嘅形象性感，所以成日做一啲狐狸精嘅角色。直至2005年佢喺《阿旺新傳》飾演李笑好，大受歡迎，攞埋2005年《萬千星輝頒獎典禮》「最佳女配角」。2007年喺《兩妻時代》首度擔正第一女主角。

## 屋企
湯盈盈老頭喺加拿大有連鎖式自助餐館，家境富裕。佢有兩個哥哥，喺屋企係排最細。

佢伯爺係已故香港道教聯合會主席、圓玄學院值理主席湯國華。現任道教聯合會主席湯偉奇係佢堂大佬。

2012年11月13號，湯盈盈同拍拖五年嘅香港藝人錢嘉樂結婚，註冊儀式喺香港海洋公園大熊貓園入面嘅熊貓盈盈、樂樂見證下完成（咁橋佢哋個名又有「樂」字同埋「盈」字）。佢哋重係全香港首對喺熊貓館舉行婚禮嘅新人。

2013年3月10號生咗大女錢凱晴Alyssa。2015年9月23號再生二女錢凱琪Kassidy。錢嘉樂好感激佢持家有道。

## 演出電視劇（部份）
* 1996年：《真情》
* 1996年：《西遊記》飾 蛇妖
* 1998年：《妙手仁心》飾 周淑茵
* 2001年：《封神榜》飾 柳琵琶
* 2002年：《駁命老公追老婆》飾 方美斯（Macy）
* 2005年：《開心賓館》飾 陳翹楚
* 2005年：《阿旺新傳》飾 李笑好
* 2006年：《愛情全保》飾 蕭雲
* 2007年：《同事三分親》飾 明亮
* 2007年：《歲月風雲》飾 芝芝（GiGi）
* 2007年：《兩妻時代》飾 繆鈴（Meow Meow）  
* 2009年：《凶城計中計》飾 盤霽月
* 2009年：《蔡鍔與小鳳仙》飾 洪麗媚
* 2010年：《讀心神探》飾 玄靈子
* 2010年：《居家兵團》飾 華晶叻
* 2011年：《法證先鋒III》飾 Rebecca
* 2011年：《天與地》飾 楊雪薇（Shirley）
* 2012年：《換樂無窮》飾 顧家琴（Kim）
* 2012年：《耀舞長安》飾 朱攬月（朱上師）
* 2013年：《老表，你好嘢！》飾 司馬淑貞
* 2013年：《衝上雲霄II》飾 神婆
* 2014年：《新抱喜相逢》飾 文彩菱
* 2015年：《倩女喜相逢》飾 燕赤霞
* 2018年：《愛回家之開心速遞》飾 高栢菲

## 攷

## 出面網頁

*
*
*
*

類:無綫電視女藝員
類:香港女歌手

類:祖籍順德
盈盈
東安街道

係中國黑龍江嘅街道，可以係：
*東安街道 (齊齊哈爾)，齊齊哈爾碾子山區嘅街道
*東安街道 (大慶)，大慶薩爾圖區嘅街道
蘇茂文

**蘇茂文**（**Sumau**；或者叫做**加里亞文**，**Garia**）係巴布亞新畿內亞嘅一種語言，屬於跨新畿內亞語系，國際標準代碼**SIX**。
2015年太平洋颱風季

**2015年太平洋颱風季**泛指喺2015年全年內嘅任何時間，喺赤道以北、國際換日線以西嘅太平洋水域，以及南中國海所產生嘅熱帶氣旋。雖然有關方面並冇設下呢個颱風季嘅指定期限，但大部份喺西北太平洋嘅熱帶氣旋通常都會喺5月至11月期間形成。

呢篇文嘅範圍僅限於赤道以北及國際換日線以西嘅太平洋以及南中國海水域。喺赤道以北及國際換日線以東嘅太平洋水域產生嘅風暴就被稱為颶風，並被列入2020年太平洋颶風季。喺西太平洋產生嘅熱帶風暴係由日本東京颱風中心命名，國際編號係xx，而美國聯合颱風警報中心會將嗰帶嘅熱帶低氣壓編上W字尾嘅編號。

凡進入或喺菲律賓風暴責任範圍以內產生嘅熱帶低氣壓，菲律賓大氣地理天文部門（PAGASA）都會為佢哋訂立一個菲律賓名，作當地警報用途；此外，由於中港澳採用同一翻譯名，而台灣嘅譯名可能有唔同，因此同一個風暴可能會有兩個唔同嘅中文名，有時候會有兩個唔同嘅英文名（國際名同菲律賓名）。

## 新聞提供

## 熱帶氣旋一覽

## 熱帶氣旋
### 強烈熱帶風暴米克拉 (Mekkhala)
**PAGASA: Amang**

2015年1月9號，一個低壓區喺波納佩西南方海面上形成，美國海軍研究實驗室畀個擾動冧巴92W。

1月11號下晝7點，聯合颱風警報中心對佢喺24個鐘內形成為熱帶氣旋嘅機會直接畀咗「MEDIUM」嘅評級。

1月13號上晝7點30分，聯合颱風警報中心對佢發佈熱帶氣旋形成警報，並對佢嘅評級提升為「HIGH」。上晝8點，日本氣象廳將佢升格為熱帶低氣壓。下晝8點，日本氣象廳對佢發出烈風警報。同時，聯合颱風警報中心將佢升格為熱帶低氣壓，並畀咗冧巴01W。

1月14號下晝2點，日本氣象廳將佢升格為熱帶風暴，兼命名為米克拉。

1月15號上晝8點，聯合颱風警報中心將佢升格為熱帶風暴。

1月16號下晝8點，日本氣象廳將佢升格為強烈熱帶風暴。

1月17號上晝2點，聯合颱風警報中心將佢升格為一級颱風。上晝8點，日本氣象廳將佢升格為颱風。下晝5點，日本氣象廳將佢降格為強烈熱帶風暴。下晝8點，聯合颱風警報中心將佢降格為熱帶風暴。下晝11點，日本氣象廳將佢降格為熱帶風暴。

1月18號下晝8點，聯合颱風警報中心將佢降格為熱帶低氣壓。

1月19號上晝2點，日本氣象廳將佢降格為熱帶低氣壓。同時，聯合颱風警報中心對佢發出最後嘅警報。

1月21號下晝2點，日本氣象廳認為米克拉已經逐漸消散。

其後，喺日本氣象廳所發佈嘅最佳路徑中，日本氣象廳將米克拉嘅風速下調為60節，氣壓上調至975hPa，並認為佢去唔到颱風嘅等級。

### 颱風海高斯 (Higos)

2015年2月4號，一個低壓區喺科斯雷附近海面上形成，美國海軍研究實驗室畀個擾動冧巴94W。

2月5號上晝8點，聯合颱風警報中心對佢喺24個鐘內形成為熱帶氣旋嘅機會畀咗「LOW」嘅評級。下晝2點，聯合颱風警報中心對佢嘅評級提升為「MEDIUM」。

2月6號下晝8點，日本氣象廳將佢升格為熱帶低氣壓。

2月7號上晝6點30分，聯合颱風警報中心對佢發佈熱帶氣旋形成警報，並對佢嘅評級提升為「HIGH」。上午8點，日本氣象廳對佢發出烈風警報。下晝2點，聯合颱風警報中心將佢升格為熱帶低氣壓，並畀咗冧巴02W。

2月8號上晝2點，日本氣象廳將佢升格為熱帶風暴，兼命名為海高斯。同時，聯合颱風警報中心將佢升格為熱帶風暴。

2月9號上晝2點，日本氣象廳將佢升格為強烈熱帶風暴。同時，聯合颱風警報中心將佢升格為一級颱風。下晝8點，日本氣象廳將佢升格為颱風。同時，聯合颱風警報中心將佢升格為二級颱風。

2月10號上晝2點，聯合颱風警報中心將佢降格為一級颱風，但事後將呢次降格取消。下晝2點，聯合颱風警報中心直接將佢升格為三級颱風，而事後更調整為四級颱風。

2月11號上晝2點，聯合颱風警報中心將佢降格為二級颱風。上晝5點，日本氣象廳將佢降格為強烈熱帶風暴。上晝8點，聯合颱風警報中心將佢降格為一級颱風。下晝2點，日本氣象廳將佢降格為熱帶風暴。同時，聯合颱風警報中心將佢降格為熱帶風暴。下晝8點，聯合颱風警報中心將佢格為熱帶低氣壓，並對佢發出最後嘅警報。

2月12號上晝2點，日本氣象廳將佢降格為熱帶低氣壓。

2月13號下晝2點，日本氣象廳認為海高斯已經併入鋒面。

海高斯係日本氣象廳有記錄以來，北半球2月份最強嘅熱帶氣旋。

其後，喺日本氣象廳所發佈嘅最佳路徑中，日本氣象廳將海高斯嘅風速下調為90節，氣壓上調至940hPa。

### 熱帶風暴巴威 (Bavi)

2015年3月6號，一個低壓區喺基里巴斯東北方海面形成，美國海軍研究實驗室畀個擾動冧巴97W。

3月9日上晝7點半，聯合颱風警報中心對佢喺24個鐘內形成為熱帶氣旋嘅機會畀咗「LOW」嘅評級。

3月10日下晝2點，聯合颱風警報中心對佢嘅評級提升為「MEDIUM」。同時，日本氣象廳將佢升格為熱帶低氣壓。

3月11日上晝8點，日本氣象廳對佢發出烈風警報。下晝1點，聯合颱風警報中心對佢發佈熱帶氣旋形成警報，並對佢嘅評級提升為「HIGH」。下晝8點，聯合颱風警報中心將佢升格為熱帶低氣壓，並畀咗冧巴03W。

3月12日上晝2點，日本氣象廳將佢升格為熱帶風暴，兼命名為巴威。同時，聯合颱風警報中心將佢升格為熱帶風暴。

3月17號下晝8點，聯合颱風警報中心將佢降格為熱帶低氣壓。

3月18號上晝2點，日本氣象廳將佢降格為熱帶低氣壓。上晝8點，聯合颱風警報中心對佢發出最後嘅警報。

3月23號下晝8點，日本氣象廳認為巴威已經逐漸消散。

### 颱風梅莎 (Maysak)
**PAGASA: Chedeng**

2015年3月23號，一個低壓區喺馬紹爾群島西南面形成，美國海軍研究實驗室畀個擾動冧巴98W。聯合颱風警報中心3月24日上晝10點半對佢喺24個鐘內形成為熱帶氣旋嘅機會畀咗「低」嘅評級。3月25日上晝7點半，聯合颱風警報中心對佢嘅評級提升為「中」。3月26日上晝8點半，日本氣象廳將佢升格為熱帶低氣壓。

## 其他熱帶氣旋
### 熱帶低氣壓

2015年1月2號，熱帶風暴薔薇嘅背風低壓喺沙巴以西海面上發展，美國海軍研究實驗室畀個擾動冧巴90W。上晝8點，聯合颱風警報中心對佢喺24個鐘內形成為熱帶氣旋嘅機會直接畀咗「MEDIUM」嘅評級。下晝2點，日本氣象廳將佢升格為熱帶低氣壓。同時，聯合颱風警報中心對佢發佈熱帶氣旋形成警報，並對佢嘅評級提升為「HIGH」。

1月3號下晝2點，聯合颱風警報中心撤銷熱帶氣旋形成警報，並對佢嘅評級降級為「LOW」。

1月4日下晝2點，聯合颱風警報中心對佢取消評級。下晝8點，日本氣象廳將佢降格為低壓區。

## 參考

## 出面網頁
* 聯合颱風警報中心
* 中央氣象台-颱風實時路徑顯示
* 中國中央氣象台
* 日本氣象廳熱帶氣旋資訊
* 菲律賓大氣地理天文部門熱帶氣旋資訊
* 
* 香港天文台熱帶氣旋資訊
* 澳門地球物理暨氣象局熱帶氣旋資訊
* 熱帶氣旋衛星影像
* 數位颱風—熱帶氣旋資料及圖片
米高布朗槍殺案

**米高布朗槍殺案**，喺2014年8月9號美國密蘇里州聖路易斯費格遜發生。事發時，18歲黑人美國大學生米高布朗（Michael Brown）冇帶武器，俾28歲嘅白人警員達倫威爾遜（Darren Wilson）射死。布朗冇帶武器，亦冇犯罪記錄，射殺之前同警員接觸唔到三分鐘。

大陪審團喺11月25號決定唔起訴射死黑人少年米高布朗嘅費格遜市警察達倫威爾遜，引起全美各地示威。

## 攷

類:密蘇里州
米高布朗

**米高布朗**係英文名 **Michael Brown** 嘅譯音，可以指：

*米高布朗 (作家)，細路仔書作家
*米高布朗 (諾貝爾獎得主)，諾貝爾生理學或醫學獎得主
*米高 E 布朗，天文學家
*米高布朗 (足球員)，英倫足球員，效力樸茨茅夫足球會
*米高布朗 (籃球員)，籃球教練，教過 NBA 球隊洛杉磯湖人、而今教卡夫蘭騎士
*米高布朗 (板球員)，板球員
* Michael O.D. Brown Jr. (1996-2014)，美國「米高布朗槍殺案」死者
塗改液

**塗改液**，又叫**白油**，係種白色液體，遮住寫錯或者唔想要嘅字，等佢乾就可以再寫過。主要用響唔可以用擦膠擦走嘅原子筆或者顏色筆跡。

## 睇埋
*塗改帶
*砂膠
助訟

**助訟**同**包攬訴訟**係普通法入面嘅刑事罪，指一個人叫或者幫其他人打官司，如果場官司完全唔關佢事，就叫助訟；如果打贏官司佢就可以瓜分官司嘅賠償金，就叫包攬訴訟。

訂立呢隻罪嘅理由，係費事有人多管閒事去干預官司，亦避免妨礙司法公正。
白肉

**白肉**係指無肌紅蛋白嘅肉食，比有肌紅蛋白嘅紅肉健康。白肉主要係家禽嘅大部份肉，譬如雞胸，但雞髀嘅肉就係紅肉。海鮮亦都算係白肉。
## 睇埋
*紅肉
鴛鴦 (雀)

**鴛鴦**（）係鴨科嘅雀品種，主要生活響東亞東部地區。傳統上，公就叫「鴛」；乸就叫「鴦」。
刺繡

**刺繡**（亦寫**刺綉**）係用針將唔同顏色嘅線喺布上面穿刺而構成圖案嘅手工藝，最早響中國出現，而全世界好多地方都有呢隻工藝。
## 睇埋
*裙褂
*龍袍
紅肉

**紅肉**係指有肌紅蛋白嘅肉食，比無肌紅蛋白嘅白肉無咁健康。紅肉主要係豬肉、牛肉、羊肉，同埋家禽嘅四肢部位（譬如雞髀）。
## 睇埋
*白肉
碧螺春

**碧螺春**係中國一隻綠茶，原產蘇州洞庭湖附近，畀人叫做「中國十大名茶」其中一隻。傳說呢隻茶好得大清康熙帝歡心，「碧螺春」個名都係由佢起嘅。
簽證

**簽證**係一國政府畀外地人嘅入境許可，正常都係透過響護照等旅行證件扱個印或者做批注。

## 常見簽證類型
* 學生簽證（Student Visa）：容許外籍留學生喺本國接受教育使用，呢啲簽證有效期一般會去到至少學生可以畢業，有啲亦會容許學生喺讀書期間打工。
本地

**本地**（；）係珠三角地區嘅概念，指世代土生土長喺珠三角、同時又係以白話做母語嘅人，舊時同客家相對。入面嘅人叫**本地人**，講嘅話就叫**本地話**。

現時珠三角地區有大量嘅非粵語人口，大部份來自外省，面對佢哋時，廣東人亦自稱爲本地，相對應佢哋稱做「外地、外省、北方」。由於廣東人嘅族群概念係以語言來分嘅，唔認同嗰啲人做本地，係話佢哋唔識白話，唔肯融入當地嘅文化，而唔係話佢哋祖籍外地、血統外地。
本地人

**本地人**有幾個意思，下面係有可能講緊的嘢：

* 本地：中國珠三角的一個族群
* 當地人：係指本身已經住喺某個地方的人
德尼士·穆葵基

**德尼士·穆葵基**（**Denis Mukwege**，）係剛果民主共和國一名婦科醫生，1999年喺剛果布卡胡（Bukavu）創建彭芝醫院（Panzi Hospital），主力為喺第二次剛果戰爭以及之後嘅武裝衝突期間慘遭輪姦嘅女性提供醫療協助。2014年，穆葵基獲得歐洲議會頒發嘅薩哈羅夫獎。

## 參考


類:薩哈羅夫獎得主
類:諾貝爾和平獎得主
類:剛果民主共和國人
倫紫玄

**倫紫玄**（，）係香港電視同電影演員，入行前係機艙服務員，曾參與2008年度香港小姐競選，落選後加入香港無綫電視（TVB）成爲旗下藝員，拍過唔少電視劇。

2013年，倫紫玄跳槽到香港電視網絡（HKTV），結束五年無綫電視嘅賓主關係。《情越海岸線》同《衝上雲霄II》係佢最後有份喺無綫電視嘅演出作品。第一部香港電視出街嘅作品喺《客家女人》（後改名《來生不做香港人》）。

## 演出作品
### 電視劇（[[無綫電視]]）

### 電視劇（[[香港電視網絡|香港電視]]）

### 電影
*2009年：《Laughing Gor之變節》飾 公關小姐

### 娛樂節目
*2011年：《華麗明星賽》飾 Star Lady

## 攷

## 連出去
*
四合院

**四合院**，又叫**四合房**，係中國傳統建築，一個庭院四邊都有樓房，包括北房（正房）、東房西房（廂房）、南房（倒座房），中間係空地，似「口」字。
唐寧 (香港)

**唐寧**（；；），原名**江麗娜**，香港女演員，舊時係童星，出名角色係電影《》嘅「紅豆」（鍾楚紅）細路版，之後曾經拍過無綫電視、亞洲電視劇集同埋亦做過香港電視網絡藝員。

## 演出

### 節目主持（ViuTV）
*2018年：《最熟悉的陌生人》（第1-8集）

### 電視劇（ViuTV）
*2020年：《歎息橋》 飾 青年梁淑媛

## 出面網頁

麗娜
梁又仟

**梁又仟**（Crystal Leung，），原名**梁寶琪**，係香港女演員，2003年透過做樂壇組合3G嘅成員入娛樂圈，拆伙後主要做廣告模特兒，最出名角色係2007年幫邦民日本財務做代言，人稱第一代「邦民女」。2012年加入香港電視網絡讀藝員訓練班，跟住有機會拍電視劇，當中喺《警界線》做「沙律」呢個女配角，開始畀人重新留意。不過因為香港電視網絡未能正式開台，所以一度再沉寂返，到2021年改新藝名梁又仟，逐漸喺幕前活躍返。

## 演出

### 電視劇（ViuTV）
*2022年：《冥冥之中》 飾 馮晴晴
*2022年：《心靈師》 飾 Madam Tong
*2023年：《極度俏郎君》 飾 小玉
*2025年：《社畜再培訓先導計劃》 飾 張海力老婆

### 電視劇（香港電視網絡）
*2014年：《警界線》 飾 許樂莎（沙律）
*2015年：《童話戀曲201314》 飾 Nancy
*2015年：《還來得及再愛你》 飾 靜
*2015年：《末日+5》 飾 小燕子
*2015年：《惡毒老人同盟》 飾 Angel
*2015年：《四年B班》 飾 林詩玲
*2015年：《夜班》 飾 馮嘉華
*2015年：《開腦儆探》 飾 利時珍

## 參考
南非荷蘭文

**南非荷蘭文**（Afrikaans）係主要由南非同納米比亞用嘅一種日爾曼語族語文，由荷蘭文嘅方言續漸演變，依家有大約720萬用佢做母語。
四則運算

**四則運算**係四樣最基本嘅數學算術運算，即係加減乘除。原則係：

#只有加減或者只有乘除嘅時候，由左到右計；
#加減乘除放喺同一條算式裏面嘅時候，先計乘除後計加減；
#算式有括號嘅時候，先計括號裏邊嘅部份，括號裡邊重有括號嘅，先計最裡邊嘅括號裏邊嘅部份。

## 例子
\begin{align}
& 6\times6-11+[(5+36)+(5436-5411)-(66-11))]-22\div2 \\
= & (36-11)+[41+25-55]-11 \\
= & 25+11-11 \\
= & 36-11 \\
= & 25
\end{align}

## 關係

## 睇埋
*高德納箭號
范彩兒

**范彩兒**（，）係香港女演員，舊時係無綫電視藝員，讀藝員訓練班入行，主要都係做劇集入面啲護士角色，當中最出名係處境劇《依家有喜》嘅Cally，2012年跳槽到香港電視網絡做藝員繼續拍劇。約滿香港電視網絡後，佢有演出過ViuTV劇集《三一如三》。

## 演出
### 電視劇（[[無綫電視]]）

### 電視劇（[[ViuTV]]）
*2016年：《三一如三》 飾演 Hazel（第39集）

### [[電視劇]]（[[香港電視網絡]]）

### [[電視劇]]（[[中國內地]]）

### 綜藝節目（[[無綫電視]]）

### 綜藝節目（[[ViuTV]]）

### [[電影]]

### [[微電影]]

## 參考

## 出面網頁
* 
* 
* 
*
唐寧 (四川)

**唐寧**（；；）係中國內地嘅女歌手，四川省巴中市人。佢喺2008年嘅江蘇衛視辦嘅絕對唱響全國大賽入面攞咗第5位；喺2009年，湖南衛視辦嘅2009快樂女聲入面殺入到全國20強，喺賽後重做咗差唔多成年嘅浙江衛視節目——我愛記歌詞嘅超級領唱頭銜。

## 註

## 出面網頁
*
*

寧
類:中國女歌手
東安縣

**東安**（）係中華人民共和國湖南省永州市嘅縣。面積2219.95平方公里，人口57萬（2018年）。佢位於湖南西南部、湘江中上游，稱爲「湘南門戶」。東南係永州嘅零陵區，東面係冷水灘，北面係祁陽、邵陽，西面係新寧，西南面係廣西嘅全州。縣城係白牙市。

## 史
東安地方喺春秋戰國時係楚國南境，秦時屬長沙郡，漢武帝元鼎六年（前111年）屬零陵郡洮陽縣，之後零陵郡喺三國赤壁之戰後由蜀漢易手爲東吳。

西晉惠帝永熙元年（290年）從零陵郡觀陽縣析置出**應陽縣**（應讀英；），屬零陵郡，應陽就係東安嘅前身。應陽嘅意思係應水嘅陽位，即係指當時個縣治（而家嘅蘆洪市鎮）喺應水嘅北面。南朝宋武帝永初元年（420年）應陽由縣改爲封國，爲**應陽男國**，南朝陳宣帝太建五年（573年）由男國改爲**應陽子國**，陳後主至德四年（586年）由子國改爲**應陽公國**。期間應陽始終屬零陵郡。之後一直到隋文帝開皇九年（589年），應陽併入到零陵縣。

之後，唐昭宗光化元年（898年），馬殷攻落永州，割據一方，喺原先應陽地頭設立**東安場**，不過一直屬零陵縣。宋太宗雍熙元年（984年），升東安場爲**東安縣**，從零陵獨立返出來，之後個名未改過，沿用到而家，其中直到民國時，縣治喺而家紫溪市鎮，到共和國時期縣治搬到而家嘅白牙市鎮。東安嘅意思，有兩種講法，一係話因爲離東安江近，二係話「東方安寧」。

## 政區
東安轄13個鎮、2個鄉、2個國營林場。
*鎮：白牙市鎮、大廟口鎮、紫溪市鎮、橫塘鎮、石期市鎮、井頭圩鎮、端橋舖鎮、鹿馬橋鎮、蘆洪市鎮、新圩江鎮、花橋鎮、大盛鎮、南橋鎮
*鄉：川岩鄉、水嶺鄉
*國營林場：大廟口林場、黃泥洞林場

2013年成立咗黃泥洞鄉，由鹿馬橋鎮嘅兩條村（金江、石鼓）、黃泥洞林場嘅四個國有工區（龍井、青山坳、南鎮、天堂）同六條村合併而成。2015年11月11號，大江口鄉併入白牙市鎮，黃泥洞鄉併入鹿馬橋鎮。

## 攷

類:永州政區
溝女不離三兄弟

《**溝女不離三兄弟**》（英文：***The Best Plan Is No Plan***）係2013年香港愛情電影，由葉念琛做導演同編劇。

## 演員
* **[[沈震軒]]** 飾 **馬偉雄**
* **[[陳奐仁]]** 飾 **葉禮信**
* **[[張建聲]]** 飾 **陳永勝**
* **[[莊思敏]]** 飾 **白玫瑰**
* **[[連詩雅]]** 飾 **白菊花**
* **[[倪晨曦]]** 飾 **潘小姐**
* **[[蔣家旻]]** 飾 **阿寶**
* **[[吳若希]]** 飾 **亞蚊**
*梁嘉銘（Ming仔） 飾 馮總
*林盛斌 飾 光頭黃
*楊　焉 飾 謝美金
*陳志健 飾 便衣警察
*松岡李那 飾 LuLu
*何浩文 飾 Lulu男友
*魯　芬 飾 謝美金阿媽（大隻西）
*Elfa@As One 飾 Elfa
*Nata@As One 飾 Nata
*戴耀明 飾 馮公子助手
*李健宏（Kevin仔） 飾 型果龍
*黃頌寧 飾 Gap頭
*莊冬昕 飾 Deal仔
*鄭子誠 飾 阿誠
*郭偉亮 飾 Eric Kwok
*錢國偉 飾 錢國偉
*黃國榮 飾 Sunny
*胡燿煇 飾 Mark Wu
*陳宛蔚 飾 光頭黃女友
*夏錦進 飾 Band友
*陳兆基 飾 Band友
*小　肥 飾 馮弟
*孟　瑤 飾 馮弟嘅女友
*盧海鵬  飾 馮仁坤
*麥玲玲 飾 玲玲
*梁俊邦 飾 玲玲手下
*蔚雨芯 飾 學生妹
*何佩瑜 飾 芝
*陳嘉寶 飾 歐羅
*崔碧珈 飾 女Fans
*Oli@As One 飾 女Fans
*Shin@As One 飾 女Fans
*陳苑晴 飾 班主任
*邵音音 飾 蚊姨媽
*田啟文 飾 金絲男
*石天欣 飾 夜店女郎
*文凱玲 飾 夜店女郎
*夏尉喻 飾 夜店女郎
老虎狗

**老虎狗**，又叫**鬥牛狗**、**英國老虎狗**，係一種狗，起源自英國，近親有美國老虎狗、法國老虎狗等品種。老虎狗個樣通常肥頭耷耳，成身都係肉。

老虎狗舊時係鬥牛用，自從無咗呢種表演後，佢咗逐漸變成觀賞嘅寵物。

## 睇埋
*獅子狗
第46屆日本眾議院議員總選舉

**第46屆日本眾議院議員總選舉**喺2012年12月16號舉行，改選日本眾議院入面全部480個議席。上次選舉冇咗執政資格嘅自由民主黨拎返過半數席次嘅294席，同埋有31席嘅公明黨又嚟多次組成執政聯盟，從今次選舉之後嘅民主黨57席入面攞返執政權；

而今次選舉入面第一次參加嘅日本維新會就攞到同民主黨差唔多席數嘅54席，令到日本眾議院再次返到自民黨一黨獨大嘅局面，不過在野就唔再係民主黨佔多數，而係同維新會成為兩個大型在野黨嘅局面。

## 背景
喺2009年舉行嘅第45屆眾議院總選舉入面，執政已經有54年嘅自由民主黨慘敗而冇咗一直以嚟執政嘅政權，而民主黨就攞到超過300個議席，同國民新黨、加埋社會民主黨組成聯合政府。大多數嘅日本國民對民主黨執政充滿期待。但係好快民主黨面對普天間基地等問題就一直拖住又或話呢啲問題係解決唔到，加上經濟一直無起色，而日圓不停升值令到出口有阻力，同時民主黨內部黨員貪污嘅醜聞等等，令到內閣支持率插水，首相一職就因為民望低而換人，但換咗幾任首相都係解決唔到民意低嘅問題。

導致要大選解散眾議院嘅危機喺2011年6月1號，自民公明兩黨同埋奮起日本向國會提交不信任動議，6月2號下畫表決。而喺黨入面被排斥嘅前幹事長小澤一郎話可能會「作反」投贊成票。但係喺最後關頭，菅直人同前首相鳩山由紀夫喺6月2號朝上舉行咗「菅鳩會談」，一致達成協議——唔破壞民主黨，確保政權唔會返到自民黨手入面，同埋對災後重建負起責任，菅直人就應承喺災難處理有啲成績之後就會自動辭職。菅直人發出辭職承諾之後，民主黨入面絕大多數原本諗住「作反」嘅議員都轉為反對不信任動議或者唔嚟會議，結果不信任動議案以152票贊成、292票反對而否決。菅直人首相一職先至能夠做落去。

菅直人喺9月2號帶領內閣總辭，而接手嘅野田佳彥雖然話要全黨上下團結起嚟，但佢始終都係向國會話要計劃增加消費税，最終激嬲咗同黨小澤一郎同埋佢嘅派系全面反對，喺2012年7月退黨後自己成立國民生活第一（國民生活第一喺11月28號併入日本未來黨）嘅政黨，對民主黨政權做成極大打擊。雖然野田最後靠同自民黨合作而通過增加消費稅法案，但係自民黨要挾要盡快解散眾議院舉行大選先應承同民主黨合作。之後野田政權就踩咗入無底深潭，被迫喺11月16號宣布解散眾議院，12月16號舉行大選。

## 爭拗重點
*政權輪替後對經濟有冇幫助嘅問題
*參加泛太平洋戰略經濟伙伴關係協議（TPP）嘅問題
*要唔要核能嘅問題
*消費稅增加嘅問題
*日本嘅領土爭議（竹島、尖閣諸島）同埋外交問題（參拜靖國神社問題）

## 結果

民主黨徹底大敗，比例區總得票排第三，輸俾自民黨不突止，重輸埋俾日本維新會。議席數目重只係同維新會差唔多。前首相菅直人喺地方選區都輸咗，要靠比例區名單「復活」當選。文部科學大臣田中真紀子連老豆田中角榮經營咗幾十年嘅選區都輸埋。

維新會議席數目大增，一躍成為咗眾議院嘅第三大黨。

由民主黨分裂出嚟嘅未來黨受到重創，由62席跌到9席，情況重甘過民主黨。

### 黨派議席分佈

參見：

### 得票數同埋比例

:來自：

## 攷
孤寒鬼

《**孤寒鬼**》（，國文譯《**吝嗇鬼**》）係法國喜劇作家莫里哀其中一個出名喜劇，1668年9月9號頭一次公演。入面個主角叫Harpagon，係個好低下、貪心、孤寒嘅人。
安納波里斯

**安納波里斯**（**Annapolis**）係美國馬利蘭州首府，大約住咗4萬人。

安納波里斯個名1694年起，嚟自當時嘅英國王位繼承人安妮公主。

安納波里斯喺1783年11月到1784年6月做過美國臨時首都，英國承認美國獨立嘅《1783年巴黎條約》亦喺度簽。

類:馬利蘭州城市‎
柯文哲

**柯文哲**（；）係臺灣政治人，喺臺灣新竹市出世、又係外科醫生，國立臺灣大學醫學院教授，專長係葉克膜（ECMO），佢亦係將葉克膜引入臺灣嘅實驗者。

2014年，柯文哲以無黨籍候選人嘅身份參加臺北市長選舉，自估讓藍使多200億。2018年，佢又以無黨籍候選人嘅身份再次參選，最後連任。

佢將喺2019年8月6號正式成立台灣民眾黨。

## 歷次選舉
### 台北市長
#### 2014

#### 2018

## 參考
香港電視大典

**香港電視大典**（ETVHK）係香港一個網上百科全書，2009年4月7號成立，主要紀錄香港電視產業相關資訊、文化同歷史。

網站運作模式同維基百科同香港網絡大典幾相似，採用wiki技術嘅MediaWiki系統，乜人都可以新增同修改文章，達集思廣益嘅效果。

## 連出去
* 香港電視大典
香港投訴合唱團

**香港投訴合唱團**（）係香港一個民間合唱團，喺2009年由市民自發成立。合唱團成立目的，係要盛載住市民不滿，利用合唱化怒氣做樂曲。合唱團喺2010年七一遊行用「畢業唱遊行」名義做表演，到港九新界表演到8月，之後停咗所有公開表演活動。

## 參考
*香港投訴合唱團
*學生學填詞 唱盡讀書苦
*隔牆有耳：投訴合唱團唱衰香港